Ramapuram Milai Sa-ei - Chinland Today Media\nRamapuram Milai Sa-ei\nAugust 11, 2015 11:57 am·0 comments\nHimi cu pengpi (district) hrek deuhthaw ih kau mi hmunram ah thla thum sung sam a caitu pawpi pakhat thuhla a si. Sam a cainak hmun hi peng 60 hrawng sau in peng 60 lole cuhnak ih tam a kau. Sam a cai sung hi a rei tuk lo nan a rap-um zet. Ziangahtile amai’ ram sung a si mi kil li peng 3,600 sungah rin lo pipi’n a thleng vukvi ttheu. Scarlet Pimpernel pangpar vek thotho in, mi hmuahhmuah in an hawl nan an hawl hmu thei lo. A san a cem dan khal zum lo pi ih thleng mi a si.\nSakta Coimbatore pengpi ih hmunram tamsawn cu tlangmual le hramlak an si. Thlanglam ah phairawn hmunram a si mi Coimbatore pengpi taktak in a kulh. Coimbatore taktak thawn an ramriawknak ihsin hrap ttentten in a so thutthi. Nitlak-thlanglam ahcun Nilgiri asilole Blue Mountain Range an um. Nitlak lam ah Mysore hramlak an um ih, Nitlak-saklam ahcun Biligirirangans tlangmual sang pawl an um. Saklam, nisuah-saklam le nisuahlam ah a kap khatlam khatlam ih hramlak sah zet a um mi Cauvery tiva a luang. Nisuah-saklam le nisuahlam ahcun Salem pengpi ih hramlak thawn an ramri aw.\nSakta Coimbatore pengpi ahhin khawpi ti ih kawh tlak ngai cu Kollegal lawng a um. Kollegal khawpi hi pengpi nitlak-saklam kel ah a um ih, Cauvery tiva ihsin peng riat fangfang a hla. Kollegal khawpi ihsin lamzin pali an fehsuak. Nitlaklam ih feh mi le saklam ih Mysore lam pantu lamzin cu tui’ ttum thuanthu ah an tel lo. Lamzin pathumnak cun dingh deuhnawn in thlanglam a pan ih Biligirirangan tlangmual pawl ih nisuahlam tawhram tluan paltlang in a feh. Himi lamzin ih peng hleisarihnak ah Lokkanhalli timi khaw tum pakhat a um ih; Lokkanhalli hnu peng hleithum ah Bailur khua a um. Bailur khua hi ‘Bison Range’ (Sele Tlangtluan) a thoknak a si ih pengban 48-nak ahcun Hasanur a um. Cumi hnu, Kollegal ihsin peng 52 ih tlang hrap luzim ah Dimbum khua a um.\nLamzin palinak cu nisuah-thlanglam pan in a feh ih Kollegal ihsin peng 25 ah Ramapuram khawte a thleng. Cumi hnu ah thlanglam pan ih peng 24 a feh hnu in Bargur khawte a thleng. Cu ttheh ah peng nga hlatnak ih Tamarakarai khawte pal phah in, Dimbum tlang hrap ih nisuah-thlanglam deng a vung thlen hnu ah, phairawn ih um Andiyur khawte ah a vung suk thla zurzo. Himi lamzin hi peng 81 a sau.\nKollegal-Lokkanhalli-Bailur-Dimbum lamzin ahhin thilri phurtu mawttaw mallai le ni tin ih feh mi bus pakhat an feh ttheu. Asinan Ramapuram, Tamarakari le Andiyur lamzin cu a cemnetnak peng 60 lenglo tiang, jeep lole American mawttaw hlun khan sang pawl hrang lo ahcun, mawttaw dang fehnak ding ah a ttha lo. A leiram um dan khal ttih a nung zet. Lungto tumpipi karlak ah so ttentten le suk ttentten ih feh a ttul. Lamzin a bi ih, cawleng ke pawl in thuk zetzet ih an pal hlei ah, khatlam khatlam in hramlak sah zet in an kulh. Vei tampi ah lungto tam zet le vunnel sah zet um mi hramlak tiva pawl in lamzin cu an paltlang leuhleuh fawn. Horkuam thuk sawn pawl sungih hmun tampi ahcun raw kung tampi an um. A cet sa vohvo ko in, gear pi thawi’ taima zet ih feh nerno rero mawttaw tlunkhuh cu raw kung kur pawl in an hrut phah rero ttheu. A cancan ahcun lamzin kham zawng in, raw phur asilole thinghnge tivek an rak tlu. Hivek hi sai pakhatkhat in a rilrawn riamter ding ih a kawihthluk mi an si. Cutikah mawttaw khaltu cu a cawl ih, a hreitlung asilole hitawk hmun ih an kawh dan in ‘chopper’ la in a va tan hnu ah zin sir ah a dirtthawn ta. Cu thluh in, cuvek ih lamzin khamtu dang a ton hlan sung a feh lala. Kutkaih ‘chopper’ tel lo cun himi zin hi zawhsuah a theih lo.\nA tlangpithu cun pawpi hin hrampi sahtuknak hmun hi an duh lo. Hramhri mal deuhnak hramlak ah an um ttheu. Asinan hrampi sahnak hmun hi sai (vui) le sele in an duh. Pawpi hin hmunram thelh deuh a duhnak hi a san tampi a um. Pah theih lo deuhthaw ih sah mi hrampi cun a deh ding mi ciamciamtei’ a pelthupnak a dawnkham ih, a net khar ding in rapthlak zet ih a zon lai khal ah a rak hnaihnok. A san dang pakhat cu pawpi ih deh ttheu mi sakhi le zukneng phunphun siseh, ngal siseh, khawte rannung khal va si sehla, hramlak sah tuk ah an lut dah lo. Hramlak sah sungah cun sai le sele an um ih, annih hi pawpi in a hrial fawn. A san pathumnak cu hrampi sahnak hmun ahhin cangvat, ramsa hrik phunphun, le India ram ah ramsa thothe ti ih an kawh mi thlip tivek tampi an um. Hivek pawl hi pawpi in an ngaih lo zet.\nRamapuram milai sa-ei hi pii 6,000 lenglo a sang mi Ponnachai Malai tlang ih Cauvery Tiva kap tluan ihsin a rung tiah an sim. Cui tlang ih tlang hrap ah Shologa hrinhnam le Indian thlaicingtu pawl ih cin mi khawfi hmuan mallai an um. Ramapuram milai sa-ei hi a thoknak ahcun innzuat ttilva dehtu zaran pakhat men a rak si lawk ti a si. Hitawk hmun ih thlaicingtu pawl le kuli pawl ih rannung pawl a deh ih a zongsang. Innzuat rannung tampi a deh hnu ah, a rualpi dang pawl hnakih thuhla ruat danglam thei deuh thlaicingtu pakhat cu Coimbatore Khawpi ah vung feh in, zoh men hman ih ttihzungza a si mi cehtarh thang asilole kawlthang (gin-trap) pakhat a vung lei.\nCui’ thang cu thir ih tuah mi a si. A mi cehtarhnak cu a tluan ih haa a um mi rin-bial-hlum hrek veve an si. Cui’ rin-bial-hlum hrek cu khatlam khatlam ih pharh tikah pii hnih le hrek deuhthaw a kau. Haa pawl cu zungpibok pahnih hrawng an sau. Thang ih khabe pawl (rin-bial-hlum hrek thirtluan pahnih) cu malte dai ngah men khal ih pelh cih thei mi thang-khap thawn an khap. Thang-khap phelh tikah spring tha cak zet cun thang khabe pawl cu ttektla tluk ih rang in a dirhcip thlukthli ih, thang haa pawl khal luhkalh aw in an cip thluh.\nA rei hlan ah pawpi cun hnawi sawr cawpi pakhat a deh ih khuarkhawhrum pakhat ah thiar in thinghnah ro peng aw khawm lakah a thup. A ei ta lo. Pawpi ih deh mi cawpi sulhnu cu an zawt ih an va hmuh tikah cawpi ih taksa dunglam ah thang cu khimkhuahte’n an kam. Ziangahtile pawpi hin an deh mi an ra ei sal tikah a dunglam in an ei thok tlangpi. Cawpi khuhtu thinghnah ro pawl vek thotho thawn thang khal cu an khuh ve. Pawpi cu a ra kir ih a vansiatnak ah, le midang pawl ih rung vanduai lehnak ding ah, thang cun a lu a rak awk. Thang cun a hna dunglam ri ciah, a hnawng ah hnget zet in a cep.\nThang cu leilung ih khen mi fung ah an hreng. Pawpi cun thang cu a phih ciamco ih an khen mi fung cu a dirhphong. Asinan thang cun a hngawng cu hnget zet in a ceptar lai. Thang hrennak fung a dirhphong hnu ah, thang rit zet hnukcai phah in, hramlak sungah a tlan lut. Peng hnih deuhthaw a feh hnu ah thang cu lungto tumpi pahnih karlak ah hnget zet in a tang. Pawpi cun luatsuah thei a zuam rero nan, a zuam sinsin rual in thang ih cehtarhnak cu a hnget sinsin men.\nA na tuar in pawpi cu a huk ih, anhai zet in a talbuai rero. A huk awn pawl cu, peng hnih hlatnak ih an thlairawl hmuan ihsin, thlaicingtu le a kuli ningttih pawl cun zan hrek sung an thei. A netnak ahcun pawpi cun thang cu a phelh thei. Asinan a kehlam hna le mit a siatsuah ih, a hngawng le hmai pawl khal ah hriamhma bese zetzet a ngah. A lehhnu zarh khat hrawng cu cutawk hmun ah a sunsun zanzan in na tuar ruangih a hrum awn an thei ringring.\nCu thluh ah can reh reprep a rung um. Mi hmuahhmuah in pawpi cu a hriamhma pawl ruangah a thi a si ding tiah an ruat. Thlaicingtu le a hlawhfa pawl cun khimkhuahte’n mulukolh pawl an cuan rero. Ziangahtile mulukolh pawl in ramsa ruak cu an hmu tengteng ding ih rawl ei ding in leilung ih an ttumnak zawn ihsin ramsa ruak umnak cu theih a theih ding. Asinan an hmuh mi mulukolh pawl cu van sang ah an zuang rero ih, an hnuailam leilung parah thihnak hmelhmang a um maw ti’n an cuan rero. Asinan leilung ih ttum pakhat hman an um lo. Curuangah pawpi cu a thi lo ti a fiang.\nZarh hnih a liam. Siimlam vei khat cu khawfi hmuan te deuh pakhat umnak zin ah Sholaga hrinhnam Jeyken le kum hleiriat mi a nupi an hung feh. Indian cindan a si vek in Jeyken cu hmai ah a feh ih, a dunglam tthangphel (yard – pii thum) khat hrawng ihsin a nupi in, a lu ah thlaici dip pu phah in, a thlun. Tidai a kang mi tiva pakhat an thleng. Cui tiva kap ah, hitawk hmun ahcun, tiva kap lawng ih keuh ttheu mi fu vek phok kung an um. Tiva kap hrap malte an hung kai zik zawng ah cui’ phok kung rul lak ihsin pawpi cu nunau parah a ra khir ih, leilung ah a nam thluk.\nJeyken cu dunglam a her tikah ttihphannak ruang ih tha khong thluh a nupi cun zangfah dilnak mitmeng thawn leilung ih tlu phah in a rak zoh ti a hmu. Pawpi cu nunau ih zaang parah a bok ih a ke pahnih thawn nunau ih liang khatlam khatlam a pal. Nunau ih lu tlun ciah ah kau zet in a kaa a ang. Kehlam mit le hna nei lo, a hngawng le hmai ih hriamhma pawl khal dam hrih lo mi pawpi a si.\nJeyken cu lungto ah a cang a si ko. A cangvai thei lo ih a ttong thei fawn lo. Ttihphannak le mangbangnak ruangah a umhmun ahcun a ding khong tthengttheng. Ttihnung sinsin ding ih a mithmai tlek siapsiap zo kirsawngter phah in pawpi cu rapthlakza in a hngirhngir rero. Cu thluh in nunau cu a vorhlam liang ihsin a thiar ih tiva khatlam ral pan in a feh. Nunau ih lu cu hnuailam ah a tlai ih a sam phelh darh aw le kehlam kut le a ke pawl cun vunnel an hrut vivo. Malte a rei tikah pawpi le nunau cu tiva khatlam ral hramlak sung ah an liam hlo.\nZangfakza nunau cu ttihphannak ruangah a lungci a mit asilole a thi zo in a lang. Cumi cu Jeyken in a nupi a hmuh netabiknak a si. A nupi cu pawpi ih a run nam thluk lai rori khal ah malte hman a ttapraak lo.\nThla khat a rei hnu ah Ramapuram ihsin peng hnih hlatnak ah pawpi pakhat in rannung khaltu mipa nauhak a deh. Himi ttum ahcun a hrek ei zo mi ruak cu hrampi lakah an hmu. A lehhnu zarh thum hrawng ah minung pakhat deh a tuar lala. Himi ttum ih pawpi in a dehnak hmun cu Kollegal-Lokkanhalli-Bailur-Dimbum lamzin ih peng 21-nak pengban kiangte ah a si. Deh tuartu cu nunau kum 40 kiangkap, lamzin kuli (coolie) a si ih siimlam nazi panga zikte ah a rualpi pawl hmuahhmuah mithmuh ih deh a tuar mi a si. Malte sung a hnattuan cawl lawk in hramlak sungih ttangphel mallai a vung feh lai ah, khuitawk ihsi a ra suak ti theih lo mi pawpi in a rak zon ih a thiar hloh. Ttih le raap zet in a kiauraak ih, a kiangnai ih um pawl cun pawpi cu fiangte’n an rak hmu. A hmai ah hmasi (hmaphe) um mi, kehlam hna le mit nei lo pawpi a si!\nCulai ahcun Sakta Coimbatore hmunram ih ka ramtawih licence cu a kum a rak cem kherkher. Sakta Coimbatore hmunram hi hramlak zung lam in Sakta Coimbatore taktak le Kollegal Ramtthen tiah hmun hnih in an tthen. Ukhruaiawknak lam ahcun Kollegal hi Sakta Coimbatore Pengpi sungah a um ko nan, Hramlaklam Zungtthen cun tunaite ahkhan Hramlaklam Ramtthen pahnih ah a tuah mi a si. A kum a cem mi ka licence cun Sakta Coimbatore taktak le Dimbum ram a huap ih, Lokkanhalli, Bailur le Ramapuram cu Kollegal Ramtthen sungah an um. Ka licence hlun a kum tthan sal tum in a ttul mi sumpai ka kuat zawng ah thuthangca ah pawpi in sualral a suah netabiknak thuhla ka siar ngah. Curuangah ka thu ka tthin sal. Ni hra sung cawlh ka lak thei ruangah Bangalore ihsin zingpitte ah ka pok ih peng 87 hla ih um Kollegal Hramlaklam Zungtthen cu, cumi ni hrangih an on hlan ah, ka va thleng. Ramtawih theinak licence le pawpi thuhla ngah theih mi hmuahhmuah cu rei lo te ah ka ngah mai.\nMilai sa-ei a cangvaihnak hmunram cu ka hrangah hmun thar deuh a si. Curuangah peng 25 hla ih um mi Ramapuram khawte ih hramlak deuthlam fate pakhat ah tthum aw ding in ka ruatcat. Lamzin biboh luarkai zet ah nazi pakhat le hrek ka feh hnu in cutawk hmun cu ka va thleng.\nTuah hmaisabik ding mi cu, pawpi philhloh sak ding ih ka rat thu sim phah in, Ramapuram tualsung minung pawl ih rinsannak ngah ding mi a si ti cu a fiang mai. Mipi pawl cun in thei dah lo ih, thuhla dikdawh tuk lo pawl in sim. An rel dan ahcun pawpi cu minung a deh hmaisabiknak Ponnachai Malai le, tlang-ak zuan ih zuan in, peng 60 hrawng hla ih a um mi Bailur karlak ih khuitawk hmun khal ah a um thei ti a si.\nKa lo sim zo bang in Bailur cu Kollegal ihsin peng 30 hrawng hlatnak, Kollegal-Lokkanhalli-Dimbum lamzin ih um mi khawte pakhat a si. Curuangah ka mawttaw thawn Kollegal ah kir sal in Bailur ka pan leh thei. Asilole Ramapuram ah ka mawttaw ka tanta ding ih, kil-thum-rin bial ih a kil thumnak rin zawh in, Ramapuram ihsin peng 19 deuhthaw a hla mi Bailur ih va feh khal a theih. A neta deuh ka hril. Ziangahtile Humhual Thingram ri ih um mi Hramlak khawteberek tampi ka pal phah thei ding ih, pawpi thuhla tthenkhat ka ngah khal ka beisei.\nCutin, a thaizing khawvan rual ah Ramapuram ih Hramlak Deuthlam te cu suahsan in Bailur lam ka pan thok. Lamzin cu nitlaklam pan deuh in a suk ih, thlanglam peng hnih ih um mi Humhual Thinghram taktak ramri sungih tlangmual fatakte pawl a khuhtu thlawhlai loram le hramhri kung tamnak hramlak pawl lakah a feh vivo.\nKhawteberk mallai ka pal phah. Asinan minung pawl cu sangka khar mi sunglam ah simaw, an sangka hram ah simaw, an rak um thluh. An rannung malte cu rannung hauhruang lenglam kiangte asilole an thlam kiangnai ih hrampi khopkham umlonak ah an thlah hai. Ziangahtile milai sa-ei thuhla cu a darh kau zet zo ih, cuvek can ih ra tlawngtu an ttihnak khal an pung zo.\nSuh theihnak hmun hmuahhmuah ah thuhla sut phah vivo in nuamnaite’n ka feh. Hitawk khawteberek ih umtu Sholaga hrinhnam hmuahhmuah in an kiangnai ah, mizan asilole nazi 72 sung ah pawpi huk awn an theih thu an rel. Hmun pakhat ahcun tthuan hrut pekte mi loram neitu ih thlam thawn ttangphel 100 lawng hlatnak ah pawpi a feh lai ih tang mi a keneh fiang zet in hmuh. Hmailam can ih ka ttulhai ding ruangah pawpi keneh pawl cu cipciarte’n ka tah. Asinan a rei hlan ah, hitawk hmun ih mipi pawl hin an ttihphannak luar tuk ruangah thuhla dik lo pumhlum asilole uarluartuk mi in sim ti ka thei. Khatlam ah, Ramapuram le Bailur karlak peng 19 ahhin pawpi ziangmawzat an um tla cu a si thei. A keneh ihsi ka ngah mi thuhla ahcun, pawpi pakhat in himi khawteberek pawl hi kan dunglam ni thum lole ni li ah a rak vehvai mi a si!\nSiimlam nazi 5 ah Bailur ka thleng. Bailur khua cu deuthlam kul hrawng um mi khawte a si. Hitawk hmun ah pengban 21-nak kiang ih pawpi in nunau a deh lai rak hmutu lamzin hnattuantu pawl ka tong hai. Cu pawl cun ka tarlang zo mi pawl kha in sim. An rel uar hleice mi cu pawpi ih hmel sisawi thuhla a si. Pawpi in a kiauraak rero mi lamzin kuli nunau hrampi lakih a thiar hloh laifang ah, ttihphannak ruangah an umhmun ah khong ttheuttheu in an rak ding thluh ih, pawpi cu fiang zet in rak hmu hai.\nHramlaklam Zungtthen Deuthlam naibaik cu Dimbum lam pantu mawttaw zin ah a um ih peng thum le hrek a hla. Lamzin khatlam khatlam ah Humhual Thingram an um vee. Tu hi nazi 5:30 a si ruangah nazi pakhat a rei cun khua a thim ding ti ka thei. Curuangah peng thum le hrek cu kekar sau pipi’n ka feh ih khua a thim hlan te ah Hramlak Bangla te cu ka va thleng.\nNi cu Bangla ihsin peng thum hrawng hlatnak ih um mi Billigirirangan Tlangmual dunglam ah a liamnak a rei thlang. Varanda ah kut retnak um tohkham sang hlun le kiak zo pakhat dir ih ka to zawng ah, khua a thim zik thlang ti theihtertu utawng le ram-ar khuang awn pawl in in rak hmuak hai. Nitlaklam tlangtluan ihsi rung ttumsuk zukneng pacang ih ai-awn cu bangla le tlangmual tawhram karlak horkuam sah zet sungah a rung khawk ruangro ih ngai nuam ka ti zet. Himi horkuam ih thingkung zim siar cawk lo phah aw mi cu unau hmelpalh can ahcun kawzaw dum vek a si.\nNazi hrek hman rei deuh hlan ah khawthim mepmep can a rung thleng nan, demde million khat lai cawl lo ih an tleu serhso ruangah zan cu a vang hiamhi phah. Khawthim hmulhmuk can ih zuang ttheu elfin khuavang fatakte pawl bang in, an mei-inn tleu fiang riahri zet an thiar ih hrampi bur le thingkung zim hmuahhmuah pan in hmun tin ah an zuang nerno rero. Vei hnih khatte ahcun a rual in an tleu surso. Cumi can ah, an futkhawmnak thingkung asilole hrampi bur ahcun thilnung fatakte thawng tampi ih tuah mi tleu tumpi a hung um. An tleu cu a nemno zet. Cu thluh cun, a rual ih an tleu surso can maltakte a um sal hlan cu, hramlak khawthim dum miammiam a pharhdarh aw ttheu.\nCumi zan cu tuante’n ka it. Bangla te ih pindan laili zial parah ka riak. Asinan zinglam nazi 2 ah pawpi pakhat hrum awn in i tthang. Horkuam a paltlang phah ah a khattawk in a hrum ih, hlaral a va thlen in a reh.\nA thaizing zingpit ah Bailur ah ka va kir ih tualsung ramtawi pacang pahnih bomnak dil in, thangtarh ding ah cawcang no pathum ka lei. Cawcang pakhat cu zan ih pawpi ai awn ka theihnak hmun, bangla nitlaklam horkuam ih luang mi tiva kap ah kan hreng. A pahnihnak cu, Bailur le Hramlak Bangla lailak, lamzin ihsin ttangphel 100 fangfang hlatnak hmun thelhkolh fatakte ah kan hreng. A pathumnak hreng ding in pawpi in lamzin hnattuantu a dehnak hmun, pengban 21-nak ah kan va feh kir. Hitawk hmun kiang ahhin Oddam Betta Halla timi hramlak tiva pakhat in lamzin a run tan. Tiva kap khatlam khatlam cu, Hramlaklam Zungtthen in thingram cinnak hrangih a vat mi hmun bi pakhat ti bak lo cu, pit zet in rua an kho. Vat mi hmun ahcun an nung khawsuak thei maw timi zohfelnak ah thingkung ci phunphun an cing. I bawmtu pawl cun vat mi hmun ahhin pawpi pakhat a feh ttheu ti in sim ih an rel mi cu a dik ti ka hmu. Hmun thum ah pawpi neh hlun le tharhlam thawkhat zet an um hai. Keneh tharhlam bik cu ka zohfel hnu ah, mizansun lam ah khawteberek ih ka hmuh mi thawn ka khaikhin. An pahnih in pawpi pa pakhat ih keneh veve an si. Asinan Hramlak Zungtthen in thing cinnak hrangih a vat mi hmun ihta cu a tar in a rit deuh.\nThangtarh pathumnak cu Oddam Betta Halla tiva in himi thing cinnak hmuan a run palnak ih hmun thelhkolh deuh ah kan hreng.\nHimi hmuahhmuah kan ttheh tikah siimlam nazi 5:30 a si thlang. Bailur khawte ih kan ra kir tikah Solaga hrinhnam pacang taksa ttha le zoh-rem pakhat in i ra pan. Cu pa cun milai sa-ei ih deh hmaisabik mi nu ih pasal Jeyken a si thu amahte’n hmeltheihnak i tuah. Ponnachai Malai tlang hrap ih hna a ttuannak khawfi hmuan kiang ihsi fehtu khualtlawng pawl in pawpi kap tum in Ramapuram khua ih Sahib (Indian pawl in English pawl ttihzahnak ih an kawhnak hmin) pakhat a rat thu an sim. A nupi thattui’ parih phubalak duhnak hlir ih a khah ruangah khawfi hmuan neitu in keimah bawm ding in Ramapuram ih a ra feh a siansak. Ramapuram a thlen tikah Bailur ka pan zo thu an rak sim ih, cutawk ihsin amahte’n i run dawi thlun cih.\nI bawm tumnak le i hawl buainak parah Jeyken cu lungawithu ka sim ih ka bulpak bawmtu ah ka la cih. A hmuihmel um dan le pawpi thah theinak ding ih ka tum maw ruh saruh timi thutluknak hngetkhoh a neih mi ka duh. Ka cohlan ruangah Jeyken cu a hni-no (smile) ih lungawithu i sim. Asinan hlawhman pakhatkhat pek ding cu nasa zet in i el. I bawm pumhlum rori a tumtah thu khal fiangte’n i sim.\nHramlak Bangla ah ka kir sal. Jeyken le i bawmtu dang pahnih cu thaizing zingpitte’n pengban 21-nak kiang ih hren mi thangtarh rak hal ding ah ka cah ta hai. Keimah cun thangtarh dang pahnih ka va hal ding. A thaizing ah horkuam ih tiva tawhram ah kan hren mi cawcang hal hmaisa in, bangla le Bailur lailak hramlak ih thangtarh cu neta ah ka hal. An pahnih in an him ih an kiang ih um mi vunnel khal ah pawpi keneh hnuhma hmuh ding a um lo. Cu thluh cun Bailur ah ka feh ih ka rualpi pathum ka rak hngak. Nazi pakhat sungah an ra thleng ih thangtarh pathumnak khal a him lai thu in sim.\nJeyken le Solaga pacang pakhat cu khaw sung ah tanta in pacang pakhat ka hruai ih hramlak ah kan feh. Ka hruai mi Sholaga ramtawipa cu cutawk hramlak ih ramsa kong pawl thei zet tu an timi a si. Nitlaklam ah Biligirirangan tlangtluan tawhram thlen tiang kan feh. Hitawk hmunram hmuahhmuah hi ka theih dah lo mi an si ruangah hmai ah ka fehter ih, ka kut ah tiar aw cia ih rifle keng in a dunglam ihsin ka kil. Solaga hrinhnam pawl hi hramlak minung hrimhrim an si. I hruaitu cun ramsa kong pakhat hnu pakhat a suk a so ih kan hrawh rero lai, kham kuar thim miammiam pawl sungih kan lut lai, raw hnah thuah aw thliangthliang kian in bok deuhtaw ih kan feh lai, le in awktangtu malte’n-i-hngak-hrih hling (wait-a-bit thorn) kan khiak lai pawl khal ah thinthirnak zianghman a neih hmel lo. Asinan pawpi hnuhma tharhlam zianghman kan hmu lo. Hmun pakhat ahcun tlavang pacang tum zet pakhat ih hnuhma kan hmu ih, a dang pakhat ah a fate pawl thawi’ vak mi tlavang pinu pakhat ih hnuhma kan hmu. Asinan kan hawl mi pawpi cun cutawk ramsa kong cu a zawh lo ti a lang.\nHramlak Bangla te ih kan thlen sal ahcun siimlam nazi pathum a ti zik thlang ih, tlaikhaw hnu ah suncaw dai kan ei. Sholaga pacang cun meisa a muah ih, kei in no tampi daih ti sa ka awm. Cu thluh ah bangla hruang sungih tikhur fate ihta tidai khai in ti ka bual ih a dai nuam zet.\nSiimlam nazi panga ah Sholaga pacang thawn Bailur ah kan kir ih Jeyken, amah le Sholaga pacang dang pakhat cu a thaizing ah pengban 21-nak ih thangtarh va hal ding in ka cah hai. Bangla ih ka thlen sal ahcun nazi pasarih a luan zo. Cumi zan cu thaw zet in ka itthat. I hnaihnoktu pawpi hrum awn khal a um lo. A thaizing zingpitte ah thangtarh dang pahnih ka va hal sal. An pahnih in an himdam.\nHramlak Bangla ah ra kir in ttamhnem fangfang rawl ka ei hnu ah Bailur lam ka pan. Lamzin tluan ah pawpi keneh a um maw ti’n khimkhuahte’n ka zoh phah vivo. Pawpi pakhat hman in lamzin an tankai lo. Zinglam nazi 9:15 ah Bailur khua ka thleng ih ka kaithlun pawl ka rak hngak. Nazi pahra kim hlan ah an ra kir ih, pawpi in kan thangtarh a deh thu le a thiar thu in ra sim. Kan hrennak hri keu catnak cang a rak thiam a si hmang.\nVantthat thlak zet in, cuvek thilthleng thei dinhmun hrang khal ih timlam aw cia in ka ra ih, ka tipuan phurhbawm ah detmei le zan ramtawih can ih ttul mi thilri pawl ka rak thun. A rang thei patawp in kan va feh kir sal ih sundir malte luan fangfang ah cawcang kan hrennak hmun cu kan va thleng. Thangtarh a naihniam lai ih pawpi keneh pawl cu ttangphel kul hlatnak ih leilung nem parah an lang. Pawpi keneh cu ka zohfel tikah a pa si lo in a nu a rak si. Cutawk hmun ihsin a netkharnak hrangah cawcang cu a run zon ih a deh hnu ah a ke kan hrennak hri cu a keu cat.\nCawcang cu ziangtluk ih hla ah a thiar ding ti kan theih lo. Curuangah pawpi hnuhma ka zawt sung ah ka rualpi pawl cu pengban 21-nak ah siimlam nazi 3 tiang in rak hngak ding in ka sim. Pawpi in hla deuh tiang a thiar ahcun keimahte’n relhthupnak ding ka tawlrel ding ih, zanvar in pawpi ra kirsal can ka rak bawh ding. Cuvek a si ahcun nazi 3 ah ka ra kir lo ding ih, annih khal Bailur ah an rak tlung hai ding. Asinan pawpi in nai deuh ih a tanta ahcun ka ra kir ding ih ttheng remcang deuh in tuahsak ding in ka rualpi pawl cu ka ra ko hai ding.\nA hmaisalam ttangphel 200 sung cu pawpi cun cawcang cu a dirh le thiar a thleithlak. Tthangphel 200 hnu cun tiva kiangkap leilung niamnak ih keuh mi raw kung pawl umnak a cem. Cu thluh ah lantana kung sah zet ih umnak hmun ah a lut . Cawcang rit a thiar ruangah lantana kung pawl cun a feh an dawnkham zet ti a lang. Hitawk ihsin, pawpi in an deh mi an thiar phahphah ttheu dan vek in, cawcang cu a liang parah a suan soh ruangah a sulhnu zawt a harsa thlang ngaingai.\nCawcang ketin lole ki in a khattawk ih thinghge ro a kiakter mi lo bak cu pawpi fehnak lamzin kawhhmuh theitu dang a um lo. Hrampi rop phah aw le lantana hnah ttil pawl in pawpi keneh lang thei lo ding in an kham thluh. Curuangah feh a sawt lo zet ih thil umdan khal ka duhdan a si lo. Ziangahtile a thluak hmuahhmuah ih a hnuhma ngaihsak a ttul ruangah, rin-lo-paral ih do thutthinak ihsi mah le mah kilhimawknak ding ah, ka thinlung ka pek ding zat ka pek thei lo phah. A netnak ahcun lantana umnak cu a cem ih hramlak thelh deuh a thleng. Hramlak thelh deuh ahcun kang deuh in thingkung an um ih, thingkung hnuai ahcun sunlu kung niamtete an um.\nPawpi in cawcang a tthumnak hmun pahnih ka va hmu. Tu ahcun pan tum mi hmun hranpa a nei ti a fiang thlang. A pan tum mi hmun si thei ding ih zum-um bik cu rawl a pek ding mi a fate pawl umnak puk a si thei.\nPawpi hnuhma cu a so lam a pan vivo ih, leilung khal lungto a tam vio. A netnak ahcun thingkung karlak ong ihsin, ka dinnak tlunlam pii 200 zawn hrawng, furlong hnih hrawng hlatnak ih um mi tlang pawng fate ka hun hmu. Tu ahcun ka thlun mi ramsa cu milai sa-ei a si lo ti a fiang thlang tiah ka ruat. Ziangahtile, milai sa-ei cu a nu maw a pa a si timi fiang verver hrih lo hman sehla, ka ngah zo mi thuhla hmuahhmuah cun pawpi pinu si lo in pawpi pa a si ti an tarlang. Khatlam ah, milai sa-ei cu kehlam mit le hna nei nawn lo a si ruangah, ka thlun mi ramsa hi vei khat te ka hmuh duak thei ahcun, milai sa-ei a si le si lo cu ka fiang verver cih mai ding.\nZiangtin ka zoh duak thei ding timi cu ka buainak a si. Kan tonawk tiang ih va feh ding timi cu thuhla fiang ngahnak ding olsam bik a si. Asinan cumi cu ka duhzawng a si hrot lo. Ziangahtile, milai sa-ei a rak si lo hman ah, a fate pawl thawi’ an umnak puk sangka va kingtu minung cu pawpi cun a rak cohlang lo nasa ding ti a fiang.\nAsinan hmailam ka pan. Tu ahcun lung khokrok lak ih cawcang a thiar buainak ah, cawcang thisen maltakte tang mi in a sulhnu an langter ih, a hnuhma zawt a olsam thlang.\nA hrek ka thleng thlang ih, a hrek ka feh leh cun tlang pawng zim ka thleng ding. Hitawk ihsi cun lungto tumpipi an peng aw khawm. Pawpi cun a thiar mi cawcang cu lungto karlak ih a tarhlonak ding in a hel kual phah ruangah, a hnuhma cu lungto tumpipi karlak ahcun a lut thul, a suak thul. Tu ahhin siimlam nazi pathum kimnak ding minute pahra a duh lai ih, ni in lungto pawl cu ren lo baksak ih a sat (em). Curuangah lungto pawl cun, thil rawhnak thuk tumpi sangka ih mi a em vek in, ka hmai in em kir nasa ve. Ka hnipuan cu ka thlan in a ciah ciar thluh. Ka thlan cu ka biang kang-ut le tleu lengleng le ka mit ah tiva bang in an rung luang ih ka hmur kap deng ah an rung thleng. Thinthirza cui’ can te ahcun, ka thlan cu ka rak liak ih, a al zuamzo deuh ti khal ka mang lai. Rak liak cu ka tumhrim mi cu a si hran lo nan!\nLungto sa hiamhiam lakih ka feh lai ahcun ka rubber kedam cun thawmvang a nei lo. Lungto dunglam ah ziang a um ti thei lo lawlaw in, lungto kel pakhat hnu pakhat ka va thleng. Cu thluh ah degree 30 hrawng ih hrap in leilung kaiso a hun sawhtu lungto hrap suk pakhat umnak ka va thleng. Cui lungto hrap suk cun lei kuar puan deuh pakhat a umter. Lei kuar cu puk ti tlak ngaingai a si ciah lo. Cutawk ahcun an hnuailam ah rong var um in, a dum thawn a ttial mi khawfi rong naih deuh rong eng (brown) nei thil hlum pahnih ka hei hmu. Cui thil hlum pahnih cu pakhat le pakhat nen aw kual rero phah in ‘i-kaih-thei-len-i-kai-aw’ (catch-me-if-you-can) timi an lek. Himi lehnak hi thazang hman tam ttul zet lehnak a si. Cumi thil hlum pahnih cu pawpi fate an si ih, an rak lek aw rero lai!\nKei cu pawpi sulhnu ka zawtnak hmun ahcun ka cawl. Thil cangvai umsun cu ‘kilik’ ti fangfang ih awn mi rifle mawn kau awn theih tham lo te a si. Asinan cumi cu a rak tawk! Pawpi fa no te lawng an si lai ko nan, tesinfa pekawk sawng vivo mi, thinhriknung ih thil theihtheinak cu an suahthlak ihsin an run som nung ve. An pomawk mi thlah aw in an cawl ih, ziang ka si ti in zoh.\nTu tiang khal ah khami kha ka mitthlam ah fiang zet in a lang lai. Pawpi fate pakhat cun sualnak nei lo mitmeng thawn thinphang hiahite’n i zoh. A dang pakhat cun ngaihlonak ruangih siksik (hiss) ding in a mithmai a kirter.\nA siksik awn cu hremhmun tawh ongtu a si. Ziangahtile a siksik awn ruangah pawpi pinu itthat cu a tthang. Tlir durdo ko ih huk phah in puk sung ihsin a ra tlan zurzo ih, a fate pawl a taksa thawn ra hum phah in, keimah i ra pan turto.\nKan karlak cu ttangphel 20 hrawng a si men thei. A ra tlan phei vivo lai ahcun ka meithal thawn a mit karlak ka tin. Ttangphel panga hlatnak a ra thlen ah a cawl. Leilung ah bok in, tleu zohzo ko in a mit a meng ih a kaa khal kau zet in a ang. A huk le hngirhngir awn cun ka dinnak leilung cu a tlir durdo rero. Pawpi diktak a si. Asinan milai sa-ei a si lo!\nMangbang thlak bik miangmo cu i ra zon thleng lo mi kha a si. A ra thlen zawng can netkhawt ah a raltthatnak a cem. Ttongkam tluangtlam bik thawn, “Zamrangte’n tlansuak aw, ka fate pawl hi tuahmawh hlah, na tuahmawh ahcun ka lo that ding,” tiah i sim.\nA thupek cu lungawite’n thlun ka tum. Kar khat hnu kar khat in, dunglam ah ka sip hrethro. Ka kir lai khal ah ka mit cun amah lawnglawng a zoh ih, ka rifle tinnak zawn khal tthimte tia hman ka tthawn lo. Ka mehtok khal rifle zangte ah ka thluah ringring lai.\nPawpi pinu cu a umhmun ah a um ringring lai! Ziang ka tuah ti a theithiam a bang. Tuahmawh i duh lo timi, le a fate pawl a hum men a si ti ka theithiam. I ttih tla a si thei. Kei khal in ka ttih ve! Asinan kei khal in amah va tuahmawh siseh, cui’ innsang aipuang duhnung te va siatsuah siseh, ka duh ve lo.\nCuruangah dunglam ah ka kir vivo. Pawpi pinu cu a huk peh dumdo rero. Amah phentu lungto kel hmaisabik ka thleng. Cumi hnu lawng ah ka fehnak hmun thei thei ding in, zamrangte’n ka dunglam ka zoh kir duak ngam. Tu ahcun pawpi pinu cu a huk a cawl nan, a hrum rero lai. A hrum awn a um sung ahcun, a umnak hmun ka theih thei ruangah, ka him ti ka thei.\nLungto tumpi pakhat ka lan leh. Cutawk ihsi cun a thinlung thleng sal in i ra pannak can a neih man ding hlan ah zamrangte’n ka kir vivo. A hrum awn a cawl. Cutikah thil ttihnung taktak a thleng thlang ti ka thei. A fate pawl hnenah a kir tla a si thei ih, i run dawi khal a si thei. Cop le cop ih ka dunglam zoh rero phah in, tlangmual hnuailam ah a cak thei patawp in ka tlan suk. A rei hlan ah thingkung le sunhlu kung pawl umnak ka thleng. Cu thluh ah harsa zet ih pawpi hnuhma ka zawtnak lantana kung pawl umnak ka thleng. A netnak ahcun raw kung pawl umnak le lamzin ka va thleng.\nLamzin ka thlen ahcun siimlam nazi 4:30 a si ih, ka fial vek in, ka rualpi pawl cu Bailur ah an rak kir zo. Khawthimnak ding nazi pahnih lawng a duh thlang ih, peng kua ka feh a ttul lai fawn. Cuti cu a si hman nan, kuak vun fawp lohli ding in lamzin sir ah minute nga sung ka to ta. Kuak fawp ta ka phu hrimhrim in ka thei. Pawpi pinu kap tengteng ttul dinhmun ih ka thlen lo ruangah ka lung a awi zet fawn. Ziangahtile pawpi fate pahnih kha ka thluak sungah tharhlam zet in an lang lai.\nBailur khua ka thlen ahcun nazi paruk le hrek a luan zo. Ka rualpi pawl cun ka thuhla theih hiar ttiattia in in rak hngak. Thuhla um dan ka sim tikah, pawpi pinu in mi a zon hnu ah zon thleng lawlaw lo ih a um cu thil um dah lo a si tiah an lung a kim ve.\nHramlak Bangla ka pan netabiknak ding hrangih Bailur khua ka suahsan sal can ahcun khua a thim zo. Ka feh phah ah Bailur le bangla lailak, lamzin ihsi hlatlonak hramlak thelhkolh, ih kan hren mi thangtarh pakhat cu vung halh a ttha ding vek in ka thei. Himi ruahnak hi ziangtin a rung um ti ka rel thei lo. A hleice in zinglam ih Bailur khua ka pan phah ah ka hal zo fawn. Asinan halh i fialtu cu thinhriknung a si ih, ka nun hi thinhriknung ih fial dan thawn vei tampi ka rak hmang ttheu. Lamzin ihsin ka pial ih thangtarh kan hrennak hmun kolh ih va thleng mi ke-feh-zin ka zawh. A thim thawkhat pam. Asinan, van rong pawl fai riahriah ih arsi eng zet pawl an rung tleu ruangah khawthim cu a zia-um deuh. Ka kiangkap ih hrampi pawl cu thla pianhmang vek an pu. Thli cu, a cangcang ah, thawpi thawt awn vek in lamzin rikham tuahtu fur thingkung hngettek pawl lak ah a hrang huho. Awn dim thei patawp in leilung ih a ttil mi tlor hnah hlai hliaphliap pawl cu zan ih lar aw ttheu pangang thla tumpi an bang lamlam.\nKa thangtarh ka hrennak hramlak theipi kung fate hnuai ah ka va feh. Cutawk zawn ahcun thingkung phenthlam an thim cuang ih, cawcang cu a eng a si fawn. Ka kiang naitakte ka va thlen hlan tiang cu ka hmu thei lo. Ka va naihniam ruangih thin thir si awm tak in a hung ding ttualtto. A cangvaih thutthi ruangah kei khal ka thin a phu dukdi. Tuahmawh a tong hrih lo. A ke ihsi ka hrennak hridai a rak ngerh aw thluh pang maw ti zoh ding in a khatlam ah ka va feh.\nCumi ciah ah milai sa-ei in i run zon.\nCawcang khatlam kap ih ka rak feh cu ka van a ttha. Ziangahtile keimah le pawpi karlak ah cawcang a um ah a cang. Asinan ka thin a thir nasa ti cu ka pheh lo.\nMitu ciah ih ka ra suahnak hramlak ihsin ‘Woof’ timi awn-au rapthlak a ra thang dumdo. Cawcang cu a her vuatvo. Ka dunglam ah theipi kung ret in cawcang dunglam ahcun ka khir kual vivo ve. Ka khir rual ah hridai in i rak awk thlu dengmang sapbai. Meikhu rong thil pianhmang tumpi pakhat a ra khir ih, cumi khing rit cun cawcang cu a delh thluk.\nAsinan pawpi cun cawcang ih hngawng asilole or cu a keu lo. A dung ih um mi keimah ra zonnak hrangah a run khirhnawh men mi a si. Vantthat thlak zet in, cawcang a tluk ruangah pawpi ih khir dan a cingpen phah. A khir cingpen lo sehla cun mitthep kar ah i ra zon peh thei cih ding.\nCawcang tlu taksa sawihnin aw par ihsi a thiarfihlimawk zawng ciah ah ka cerek cu a mit pahnih karlak ah a lut. Cawcang parih bok pawpi taksa cu dunglam ah a herh aw ttuatto. Cu thluh vete’n cawcang cu a hung ding sal ttuntto. A hmailam ke pahnih cu hmailam ah an hor tlu deuh.\nRuat ta hran lo in pawpi ih kehlam liang a si ding ti ih ka zumnak zawn ah ka kap sal cih mai. Cawcang cu a tlu rupri! Pawpi cu cawcang par ihsin a tolh thla ih ka lam i ra pan. Cumi rual ah a hngawng ah ka kap bet.\nCawcang cu a cangvai nawn lo. Pawpi cu a tha a caih ih nasate’n a tal vuatvo. A netnak ahcun ziangkim in a reh reprep.\nRifle parih detmei eng ihsin ka cerek hmaisabik cu pawpi luruh sungah a lut ti a lang. Ka cerek pahnihnak cu a rak niam tuk. Ka .405 rifle cerek rit zet cun pawpi awm a hnor hnu ah cawcang hnak sungah pop rapthlak zet pakhat a vung tuah. A ttul hran lemlo mi ka cerek pathumnak cun pawpi or a ngah tlang ih, ong pakhat a umter. Asinan, a tumhrim mi si hran lo hmansehla, ka nunnak runtu a si thotho mi zangfakza cawcang ka thah ngah pang cu a poi nasa.\nKa kut an tthia, ka khuk tha an dor ih, dam lo nasa tuk vek in ka um thutthi. Cumi siimlam thilthleng hnu ih ka ton sal lala mi cu a ti thutthi tuk. Theipi kung hngohsan in leilung ah ka to ih, ka kut in ka cal ka hun tham tikah, a dai ttuamtto ti ka thei ka thin a phang.\nCutawk ah ziangtluk rei ka um ti ka thei lo. Cu thluh in ka kuaite ka vun dap ih kuhsi ka thun hnu ah ka cawng. Kuak khu ka hlik hmaisat mi mallai cun ka tha tthia luar tuk cu an zia-umter ih, a rei hlan ah lamzin hung thleng in, Bailur khawte lam ah keimai’ keneh ka thlun kir sal.\nThinlung sa hiamhiam, thuhla theih hiar ttiattia, le beiseinak nasa zet thawn khaw sung mipi pawl cu lamzin ah an rak umkhawm. Ka meithal puak vei thum cu kiangkap tlangmual pawl ah thangkhawk in, horkuam tluan le lungto tamnak tlangtluan pawl tiang ih a khawk peh vivo ruangah an rak thei thluh. Bangla ka pannak zin ah ramsa pakhatkhat ih do ka tuar a si an rak zum. Asinan i dotu cu milai sa-ei maw, savom tthenkhat maw, sai (vui) a si ding ti an ruat suak thei lo.\nKhawthim riari lak ihsi ka hung suah in hmuh vete’n i hmuak ding in an ra tlan ttutto. Ka siahlawh pathum cu a hmaisabik ah an ra. Lamzin sir ah to in thuhla um dan ka sim hai. Mak tinak le zum theilonak ruangah an kaa an ang hiahia. Cu thluh ah lungawipinak le ka him ruangih an lungawinak pawl in sim ciamco.\nKa hmai ah cawhnawi tharhlam hlum thurtho lai ‘chattie’ khat le banhla thlar khat an ra hung. Laksawng ahcun thil cangtlung tuk cu si lo hman sehla, khaw sung mi pawl ih thinlung taktak lungawinak a tarlang.\nNazi hrek a rei cun khaw sung mipi hmuahhmuah cu pawpi zawn ding in mei-inn le zinan sertom pawl, fung khohkhah pakhat, le hridai kual tampi thawn an timlam aw khawm. Pawpi umnak ah kan kir sal ih, minung sawmnga lenglo cun thil umdan danglam an hmuh tikah, mangbang in an mit a phaw keke thluh. Jeyken cu zangfah a um hleice zet. A nam thawn pawpi a sat thok tikah, ka cerek in a siatsuah thluh dengmang mi pawpi phaw a siatsuah bet ding ruangah ka zaang a ram. Curuangah nem zet si, khoh zet fawn in ka dirhtthawn. Cu thluh ah, a nupi thi zo vun ruat in, sup aw thei nawn lo’n a ttap ciamco.\nPacang cakvak le ralttha pakhat thinlung thuk zet tuarnak thawi’ a ttah lai hmuh hi thil nuam lo zet a si. Cuihleiah, hivek riahsiatnak hi a kangkai aw thei. A ttah ka hmuh tikah ka dang sungah thil sawhhngong aw danglam pakhat a hung um ih, tawkfang tiang cu a reh lohli thei lo.\nThilthleng danglam pakhat ti bak lo cu, rel ding a tang tam nawn lo. A thaizing ah bangla lam pan in Jeyken a ra. Mizan ih lamzin ka pialsannak zawn a rak pal phah. Cutawk ihsi ttangphel sawmnga a feh lan hnu ah zunpawng tlan ding in sunhlu kung pakhat dung ah a feh. Cutawk ah mizan ih pawpi in i rak bawh hmaisabiknak hmun a va hmu. Ka kiangnai ah a rak um ih, lamzin ih ka veivah lai i rak hmu, asilole, i rak thei ti a fiang.\nJeyken in a thil hmuh mi i sim tikah keimah rori ih va cekfel ding in kan va kir sal. A rel mi a dik ti ka va hmu. Vunnel nem parah fiang zet in pawpi keneh an um ih, ka va thlen ding i rak bawhnak nazi hleihnih lenglo a rei zo cing in, a taksa khing in sunhlu kung hnuai ih phok kung le hrampi nem a nen mi khal a tthenkhat cu an tlu lai.\nCuti cing in mi tthenkhat cun Vanlam Bomnak, hruaitu-thlarau, thinhriknung, asilole theihzung paruknak (sixth-sense), nangmai’ duh dandan in va ko mai awla, tivek hi a um lo tiah in el ttheu. Kei cun Vanlam Bomnak timi hnak in a zumlothu pawl hi theihthiam an harsawn in ka thei ve thung!\nHminsin: Kenneth Anderson ih “Man-Eaters and Jungle Killers” cabu cahmai 141-162 ih ‘Ramapuram Tiger’ leh mi a si.\nMilai Sa-ei Thuhla Dang Siar Na Duh Asile:\n1. Leitlun ih milai deh tambiktu “Champawat Pawpi”\n2. Leitlun ih milai deh tambiktu “Tsavo Kiosa pawl”\n3. Leitlun ih milai deh tambiktu “Panar Tlavang”\n4. Leitlun ih milai deh tambik sangtu “Chowgarh Pawpi pawl”\n5. “Mohan ih Milai Dehtu”\n6. “Kanda Milai Dehtu”\nKa Lo Hngak Ding (Part – 14)


Hmundang Cu An Dai Zo Ruangah An Ralkap Le Palik Cu Chinram Nuai Dingin An Kuat – Meifar\nHmundang Cu An Dai Zo Ruangah An Ralkap Le Palik Cu Chinram Nuai Dingin An Kuat\nMay 20, 2021 admin Myanmar 0\nYangom ih um Salai Lungthli Tum in “Yangon ah nitinten ka vaksuak, cangvaihnak aum nawn lo ruangah lamzin ah palik le ralkap hmuh ding khal an um lo. Hledan ahcun dawr tam zet an ong zo, an thlengaw zo.\nCulaiah kan unau pasalṭha pawlin nunnak thapin kan Chinram sungih uknak ṭha lo pawl an rak domi hmuh tikah upat lo awk a ṭha lo. Miphun hmai an hngalter, kan miphun in ram hrangih nan pekawknak cu kan hngilh dah lo ding.\nHmundang cu an dai thluh zo ruangah hmundang ih um ralkap le an ralthuam pawl cu Chinram ah luarkai tuk ih an cangvaih lai hmuh tikah lung a ṭha lo. Pathian in Chin pasalṭha pawl kilveng hram seh” tin a tarlang.\nThudang: Falam pacangṭha NLD sungtel Pu Ngun Thawn in “Ruat cuca loin thil ti kan hmang maw? Ka rualpain Laimi hi thu ruat cuca loin thil ti kan hmang tiah a ti. US ah fund hawlin an ra.\nTheitawk kan rak bawm. A lungawiin “tu cun meithal 150 lai kan lei thei thlang dingih Kankaw cu kan ting thei thlang ding tiah ati. Voikhat ting cu nan ting thei tla a si men thei.\nAsinan Sakaing Mungzua le Mandalay lamin ralkap pawl a thawng a thawngin pukpi thawn tank thawn an ra pok ciamco ding sikhawh ziangtin na tuah dingah ka sut. Cule “Cu tiangtiang cu ka rak ruat lo ” ati tithu in simmi relsal ka duh” tin a facebook cahmai ah a tarlang.\nThudang: Falam Kapte in “Hiti ih ral kan do ciamco hi nehnak co duh men ruangah a si lo, thudik le thuhman kan kilhim theinak dingah a si sawn. Abraham Lincoln ih țong mi a si. Himi thinlung hi kan ram mipi in kan neih țul zetmi a si. Nehnak pakhat lawng kan beisei a silen, nehnak kan co hnuah thudik thuhman cu hnawl in a um thotho ding” tin online parah tarlang. An thurelmi pawl hi a ṭha in ruat tlak zet hlir a si.\nModel Hminthang In Myanmar Mipi Pawl Bawm Dingin Korea Mipi Hnenah A Dil\nA Nupi In “Ka Pasal Hi CDM Ih A Lut Ruangah A Hna Ihsin An Ban Asikhallen Bazar Ah Thil Zuar In Ka Cawm Ding” A Ti


Thudik Ngan Ve Lawlaw A Tul A Si Hi - by Salai Nite - The Chin Times\nThe Chin Times > Lawrkhawm > Thlirnak > Thudik Ngan Ve Lawlaw A Tul A Si Hi – by Salai Nite\nTuih kan neihtharmi Party in , mee hawlih an vahnak kipah le online sungih an mah tantupawlin , an Party ih Policy le MPs le SCAM cuhtu pawlih\nTuih kan neihtharmi Party in , mee hawlih an vahnak kipah le online sungih an mah tantupawlin , an Party ih Policy le MPs le SCAM cuhtu pawlih , an tumtahmi tlangaupi vivo men loin, “Independent ih cuhtu pawl cu an tlin khal le zianghman tuantheimi le titheimi an nei cuang lo ding ” tin an ti ringring thu , hmuh le theihfel a si.\nZiangruangah hitin an sim? An simnak sanbik ih lang cu , a mahlawng cun zianghman a tuah thei cuang lo ding tin an timi a si hmang. Cuti a sile , an nih Party in teh Sagaing Division Hluatdaw ah , an zatei an tlinthluh hmanah , pahnih thum bak an kim thei cuang lo si khawh , majority vote neih ding cu van ih rah vek a si.\nCutin asile , ziangtin hna an tuan thei cuang ve ding ??? Ruat tha hnik uhsih. Cuti a si ngaingai ahcun an nih tla zianghman an duhmi a hlawhtling thei cuang lo ding ti a fiang verver a si.\nAsinan , cuti mai cu a si thluh lo , Hluatdaw ahcun , Ziang Party a dinpi ti a si nawn loih , a Mee-san-dah-ne pawl hrang le rampi hrangah , ziangthu a bur timi zoh sawn a si.\nCuruangah , zovek khalin , Party le Party lo tizawng cun tiaw nawn lo sehla a tha ding. Independent khalin , a minung a fit le a that ahcun , a hriltlingtu mipi hrangah , nasa ten hna a tuan thei sawn ve , ti hi kan theihtlang cio kha.\nHi thu hi Salai Nite in a facebook cahmai ih a post mi kan thlahsawngmi a si.\nPrevious Article Wave Money ihsin Paisa Ting 20 Kuat Dingih Mi Bumtu Hremnak Pek\nNext Article Na Duhmi Dinpi Mai Aw – by Salai Hu Lian


US Ralkap Pawlin Iraq Khawpi Suahsan - Chinland Today Media\nJuly 3, 2009 8:51 am·0 comments\nUS ralkap pawl cun Iraq ramih kum 6 an um hnuah an khawpi ziangmaw zatcu tuisun ah an suahsan thlangih, Himi hi ram pumpi sungah National Sovereignty Day tiah an puangih Baghdad khawpi ah tikcucan nuamzetin an hmang. US ralkap pawlhin Iraq ram khawpi ziangmaw zat suahsan hman haisehla Iraq ram sungah an um hrih lai thotho dingih. Kum 2010 September thla ah khin Iraq ram suahsan dingin an timtuah aw lai dingih 2011 ah khin US ralkap zate in Iraq an suahsan dingah zum a si.\nIraq ramih US Ambassdor Christoper Hill cun Iraq ramcu a mahte ke ih dingthei thlang dingah kanzumih, Iraq ram mipi khalin an mahte an din thei thlangding an zum tiah a sim. US ralkap pawlin khawpi ziangmaw zat suahsan hman hai sehla buainak a umih hmanthei dingin an um ringring dingih. US ralkap pawlin an suahsan ruangah Iraq ram kilhim naklam cu Iraq ram ralkap pawlih kutah ret asizo ih Himi ruangah Tapung leh misual pawlhi an cangvai salin buainak an tuahsuak sal ding tihi phan umzet a si.\nUS leh Iraq cozah thu neitu pawl khalin US ralkap pawlin Iraq a suahsan hnu ah Al-Qaida pawlin miphun leh miphun thliar danglam ih buainak suahter an tum ringring dingih an zum thu an sim. Tui dinhmunah Iraq ram kilhim dingah Iraq ram ralkap hi mipi ih rinsan an umlozetih. Tu ah hin Iraq ramah US ralkap 1,31,000 an um lai ih US Cozah in Iraq ramih a ralkap pawl hrangtih sumpai a cemzat cu thlakhat ah Dollar 2.4 Billion a cem ringring.


8888(8-81988)Laiah Yangon Um Chinmi Hmuahhmuah Hngawng Tanih That Tumnak Thu.. : -\n8888(8-81988)Laiah Yangon Um Chinmi Hmuahhmuah Hngawng Tanih That Tumnak Thu.. :\nMai Sofia August 8, 2020 0\nKawlram ah Tlawngta pawl hoha in hnasatak an buai laifang asi. ( Tawinak in ngan sehla ).. 1962 kum hnu cun Ralkap pawl in Party pakhat lawng in rampi an hruai ih Tlawngta le Cozah pawl an buai phahphah. 1988 kum ah Tlawngta le Mipi an thin a so deuhdeuh.. Ralkap le tlawngta buainak pi pakhat aum ih Tlawngta tamtak cu Ralkap pawl in meithal in an kap that thluh.. Tlawngta siseh, Mipi lam in siseh ralkap pawl kap that thluh an si.\nRalkap pawl ruah dan cun kan kap le an dai ding tiin an zum nan tlawngta le Mipi cun Rampi buainak an thin a so sinsin.. Ralkap pawl khal ti ngaihnak thei lo in ” ralkap pawl tlunlam ihsin thupeknak ih kahmi si lo .. Chin ralkap pawl in an kap that ” tiin thu an tuah. Thuthang an tuah hnu cun Kawl tlawngta le Mipi pawl cu Chinmi parah an thin a so sinsin.\nCui thuthang hnu cun Yangon um Chinmi pawl an nunnak kilhim tu a tul thlang. Curuangah Chin tlawngta pawl khal um men loin CSU(Chin Student Union ) timi Organization pakhat an tuah lawhli ih Chin tlawngta le Yangon ih um Chin Mipi pawl thawn komaw in hmun tinkim ah duhphawrh nak tuah dingin thu an rel ve.\nChin Tlawngta CSU hoha tu pawl cu Salai Nang Lian Thang , Salai Ram Ling Hmu , Salai Ngai Sak , Salai Lian Hmung Sakhong , Salai Lal Lian Hmung le Dr. Thang Khan Suan pawl an si( CW ih tarlangmi)\nCUS hoha nak le Chin mipi pawl an tel ih duhphawrh nak an tuah ve ciamco .. Duhphawrhnak an tuah laiah ” Chinmi cu Tlawngta pawl kap that tu kan si lo ” tivek ca poster ngan in an tarlang ciamco.. Pi Suh Kyi (NLD) lam khal in ” Chin ralkap in Tlawngta pawl an kap that ‘ timi cu sual puhnak asi men ” tiin an ruat thiam ve ih a mai sining te’n an sim aw vivo..\nCuticun CUS le Chin mipi hoha in Duhphawrhnak ihsin Chin mi parih thinsotak, a that ih that lawng duhtu pawl khal an thin a dai ve. An thin dai tthek hnu September ni 18 ah ralkap pawl in Uknak a laksal ih Democracy Party sung Election pi cu 1990 kum ah tuah ding in an rel. Cun, CSU pawl khal Party pakhat ah ding ve ding in an ruat ih CNLD timi cu an din .. CNLD hotu bik Salai Ram Ling Hmung , V- Hotu Salai Lian Hmung Sakhog le Sungtuan ah Salai Ngaisak pawl in an tuan.\nPrevious Post: U Han In Kyaw Ye Aung Ih Thuthup, Thudik Arel Thluh..\nNext Post: Model Thin Thin le Pacang Pakhat Neihaw Ding Tiangin An Um Tlang Dah Thu U Han In A Phuangsuah ..


Falam Ah Nausuak Mipum Cazin Caken Tuah Ding Thusimnak Nei - Chinland Today Media\nFalam Ah Nausuak Mipum Cazin Caken Tuah Ding Thusimnak Nei\nOctober 21, 2014 6:36 pm·0 comments\nZuk: Falam Zatlaang Inn\nFalam: Naute suak pek hminsinnak, Nausuak mipum cazin caken tuahnak ding thuthawn pehpar in mani sun October 20, 2014 zinglam sml 9:00 ah Falam khua ih zatlaang innpi ah Nausak mipum cazin caken tuahnak thuih tuanvo nei upa pawl in mipi hnen thusimnak an nei.\nHi vantlang mipi hnen thusimnak ah Falam pengkulh ih khazaing bawi upa le upa dangdang mi (90) lenglo an suak khawm theiih khazaing bawipi khalin thusimnak a nei.\nNausuak mipum cazin caken ahcun, nauhak ih hmin, nu le pa, suah ni pawl tel cih ih tuahmi caken a siih, nauhak pawl hmailam caan ih an ṭhanlennak hrang le an umtu dan hrang acozah ih pompi mi hminsinnak felfai khal a si.\nṬuanvo neitu upa pawl cun Ocotber 20-24 sungah hi cazin caken tuah dingin thu a than cih ih, Falam khawsung mi hrang ahcun vengtin hotu pawl hnenah lak ding a si tikhal in thu an than cih. Rampi harhdamnak ih a pompi mi zatlaang zato inn pi ah le khawte sibawi, sikhan tin khalah hminpek theih a si ding titla in thu kan dong a si.#


Cutin, Ka Lamzawh Ka Bansan Thei Lo - Chinland Today Media\nCutin, Ka Lamzawh Ka Bansan Thei Lo\nAugust 14, 2012 7:52 am·3 comments\nIndia yago guru Baba Ramdev cun India eiruknak duh lo in rorelnak innpi lamtluan ih a caan hmannak khawsung palikpawl ih an kham ruangah rawlul(Rawl uul tiih siar ding) a tum thu a phuang. India acozah thupthiar ih thil timi le eiruknak pawl dokalh theutu pakhat a si ringring.\nBaba Ramdev cun eiruknak a duhlo ruangah eiruk khamnak daan tiang tuah ding ah a ngen. India hin sumpai diklozet ih a hmannak pawl zohfel dingah a au pi. Baba Ramdev hi India mithenkhat cun pathian vekih a betu an tampi. Million khat lenglo bawmtu a nei ih hleiah TV ih a thusim pawl ngai ringringtu million tel a nei.\nNikum ah eiruknak dokalh ah June thla ahkhan ni 9 sung rawl ul in a um. A duhlo langternak hi Hindu nationalist Bharatiya Janata Party (BJP) chief Nitin Gadkari khal cun a telpi hngehnge. Nikum khalah Anna Hazare thawn India eiruknak an rak do dah.\nA Fapa Kum 2 Mi In A Nu A Hlam Ruangro! A Nu Kirzai A Rello; Nu Cung Hnem Khawi Na Um!!!…\nSingapore Ih Inn Hnaṭuan Bawmtu Hrang Kilhimnak Tuah Ding: Lungawiza Thu\nIndia ram, Orissa State Ah Christian Mi 7 Mi That Ih Puhmi Pawl\nHindu Pawl In Christian Khawmlai Tibuainak India Ram Ah\nBrazil Ah Pope Hmuaktu Mi 3 Million Tongkhawmaw\nLal Eng Zau says:\non August 14, 2012 at 12:02 pm\nHi vek’n kanram ah au suak mam kan um ah cun kan ram cun a that pi ding ti ah ka ruat….Ei ruk nak hi kan do ve ding a si..\nSala Mazawn says:\non August 15, 2012 at 11:45 am\nHivek pacang tumruh thudik ah tih nei lo hi male ka uar cu.\non August 18, 2012 at 3:07 am\nHell meipi cung ah a tla thotho ding.\nBAIBAL HI RINTLAK A SI MAW? - By Hre Kio\nK-Pop Hlasaktu Jonghyun Lungkuai In An Vui Liam


CNA Ralbawi Pakhat Nih Pi Ca Tial A Kut Ah A Kahmi Kongah Update Thar – The Cherry Par\nCNA Ralbawi Pakhat Nih Pi Ca Tial A Kut Ah A Kahmi Kongah Update Thar\nOctober 3, 2021 October 3, 2021 Cherry News\nHmailam ih kan ralrin vivo theinak dingah cang hramseh, Tui zing 8:30 am ah Pi Ca Tial( Thip Cang) khua mi cu zaute ih a thil sawp lai fangah (CNA/F)ral bawi pa in a kut keh lam ah a kap ih a hnor ngah, An tipung pa2 a kap parh thluh fawn.\nHi CNA/F ral bawi pa hi mizan in zu a ri ih amah thlun tu nau le pawl khal a vuak ciam co. Mipi hum him tu ding rori in khua ah hro an suangih mi an kap hi cu poi ti lo bak relding a um lo, ralkap zovek ralkap pawlkom khal atul tuk lo ah cun mipi thawn hnawihnih awklo thei zuam cio uh si.\nHivek pawl ruangah mawle ka support ding zat ka support thei lo naksan. Kalay sehvel ah khal mai miphun rori an that thei men. Zo in an kapthat ticu ka zingzawi paih lo. CNF in nasaten tuanvo an lak a tul. An lak theilo len an hrangah a poi sawn ding. Revolution hi Kum khat tivek Thla 3 tivek men in baih a theih lo zia EAOs pawl in Kum 70 lessons an nei/ kan nei zo. Ziang thei lo pawl kha chat box ah Ra suak uh.\n← Ralkap nih thihlak in an kahmi Pu Ral Tu Tangka Sing 10 an lakpiak!\nSalai Lungthli Tum: Upatmi CDF – Thantlang Hruaitu Hna! →


Lamzin ih feh men Chin mino 5 cu ralkap pawl in nazetin kut an thlak - Falam Online Media\nLamzin ih feh men Chin mino 5 cu ralkap pawl in nazetin kut an thlak\nMarch 21, 2021 Ni Hnem Sung\t0 Comments\nMarch 21 zaan ah Hakha mino 5 cu ralkap pawl in nasa takin an thawi ih vuakthawinak an taksa pawl cu a vual thluh hlei ah kut ruh kiak khal an um tiah theih a si.\nMarch 21 zaan, Carson Hall hmai ih duhphorhnak neitu mino ṭhenkhat cu inn an tlung lam ah Chin Ramkulh Cozah zung hmai in ralkap pawl in an rak kham ih “duhphorhnak neitu pawl an si” ti`n mino 5 cu an thawi ciamco hlei ah an kai lawk.\nRalkap pawl ih vuakthawi tuartu mipakhat cun “Carson Hall hmai ah meifar vangin duhphorhnak kan nei hnu, kan tlunglam ah lamziin in rak bawh mi a si. Cozah zung hmai kan thleng ah ‘duhphorhnak neitu pawl’ ti`n ralkap pawl in in thawi ciamco” a ti.\nRamsung media ṭhenkhat cun vuakthawi tuar mino 5 pawl hi ralkap pawl in an kai ih mino rual an pung khawmaw ciamco hnu ah an thlah leh sal tiah an tarlang.\nKawl ralkap in February 1 ih rampi cozah thuneihnak a la hnu in Myanmar rampumhuap ralkap tamzet cu duundaan mumal nei loin an puar thau ciamco ih thu mumal umlo khalin an duhduh in mi an kai ṭheu a si. (Lawrkhawm, Zuk – ChinWorld)\n← Nuralṭha Lal Lian Zuali thih dan cu hitin an sim fiang\nMyanmar Foreign Minister Zin Mar Aung le CM Pu Zoramthanga an tongaw →\nSAC ralhraang kut sung ah Chin mino pakhat a thi leh ta\nFalam CDM Committee in Pengpihuap Nu le Pa hnen ah thuthannak nei\nMay 31, 2021 Ni Hnem Sung 0


VCTH | Archive | Leitlun Thilmak | 2\nHome » Archives by category » Thuthang » Leitlun Thilmak (Page 2)\nNikhat ah nunau 57 a ihpi theitu Singapore pa\nPosted on November 9, 2017 by vcth and saved under Leitlun Thilmak\nSingapore pa cu nikhat ah nunau 57 a ihpi thei ih leitlun ih nazi 24 sungih mi ihpi tambik theitu a si. Czech Republic ram khawlipi Prague ih hlawhhlang dawr pakhat ih kumtin tuahmi ‘mi ihpi tambik theitu’ zuamawknak ah Singapore pa cun Champion hlun, nikhat ih 55 ihpi theitu, a…\nComments Off on Nikhat ah nunau 57 a ihpi theitu Singapore pa / Continue reading →\nChin nupi nu pawl pulpit parah taw le lu an let aw ciamco\nPosted on November 3, 2017 by vcth and saved under Leitlun Thilmak\nZomi Gospel Festival, Kentucky 2017 ih Zomi nupi nu tampi cu Pulpit parah taw le lu an let aw ciamco mi video zoh tikah mangbang a um ngaingai. Pathian thu zirhnak thawn pehpar ruangah maw, games leknak ruangah maw hi tiih an tuahmi a si ding zum a um. Ziang…\nComments Off on Chin nupi nu pawl pulpit parah taw le lu an let aw ciamco / Continue reading →\nHi vokte hi a nu maw, pa kan ti ding\nTusun Online ih ka hmuh mi zuk pakhat a si. Hi vokte cu nu sinak le pa sinak a kop in a nei.…\nComments Off on Hi vokte hi a nu maw, pa kan ti ding / Continue reading →\nThang Paa ih Video thar, tuitum cu a sexy nasa\nPosted on October 21, 2017 by vcth and saved under Leitlun Thilmak\nKo Thang Paa cu ‘Hello’ timi le ‘Internet, Facebook Chitthu Ko Ma Yone ‘ timi a hla hlun pawl phuan phah in a fashion design thar thawn a lam mi video pawl a Facebook in a thlah. Tuitum ih a design cu a hlan hnakin a sexy deuh. A lu…\nComments Off on Thang Paa ih Video thar, tuitum cu a sexy nasa / Continue reading →\nTulai Jean bawngbi lar: Thong Jeans\nOctober 19 ih Amazon Fashion Week Tokyo ah Thibaut brand in ‘Thong Jeans” timi Jean bawngbi thar hmuhnak an nei. Hi bawngbi cu bawngbi sau a si nan a hmai lam le a dung lam a um lo. A ummi cu a tai, zip le a ke ngel a si. Jean…\nComments Off on Tulai Jean bawngbi lar: Thong Jeans / Continue reading →\nA fala parah a thinheng ruangah a thilte a tan\nPosted on October 18, 2017 by vcth and saved under Leitlun Thilmak\nTadincut ah a fala nu thawn vak tlang dingin an lung a kim nan Tadincut zaan ah a fala nu cu tlangval dang thawn an tlan ruangah thinna in amahten a thilte a tan. Ko Bah Aye cun, “thu ka ruat ih ka thinheng tukih zinglam nazi 3:30 ah ka…\nComments Off on A fala parah a thinheng ruangah a thilte a tan / Continue reading →\nUS ram sungih a rapthlakbik mi kahnak pawl\nPosted on October 2, 2017 by vcth and saved under Leitlun Thilmak\nKum 2000 hnu US ram sungah a rapthlakbik mibur kaptu le mi tambik thattu pawl: Stephen Paddock (Kum 64): Mi 50 kap that, mi 406 hriamhma tuar, A hmun: Las Vegas, Mandalay Bay – October 1, 2017 Omar Mateen (Kum 29): Mi 49 kap that, mi 50 hriamhma tuar, Pulse…\nComments Off on US ram sungih a rapthlakbik mi kahnak pawl / Continue reading →\nLinkin Park hlasak Chester a that aw\nPosted on July 21, 2017 by vcth and saved under Leitlun Thilmak\nLeitlun Modern Rock band hminthangbik pakhat a simi Linkin Park band ih vocalist Chester Bennington, kum 41, cu July 20 ah a umnak a inn ah hri in a awk that aw tiah theih a si. LA County Coroner in zinglam nazi 9:00 hrawngah LA kiang ih a inn ah hri…\nComments Off on Linkin Park hlasak Chester a that aw / Continue reading →\nAir Con sungin Rulni zinghnam a deh\nPosted on June 12, 2017 by vcth and saved under Leitlun Thilmak\nIhnak khan ih Air-Con sung ihsin Rul nih zinghman a dehlai video a si, tuksum za a si. Hi video cu Sure Boh Singapore timi Facebook page ih tar mi a si. Nikhua a sa tuk caan, ti a lik caan ti vek ah rul pawl hi innsung, tikholhnak hmun…\nComments Off on Air Con sungin Rulni zinghnam a deh / Continue reading →\nRul hmin ah Daw Saw Nan Wei ti si\nPosted on June 8, 2017 by vcth and saved under Leitlun Thilmak\nBago ih Phungki tlawng pakhat ah Saphai tum ngaingai an zuat ih a hmin ah Daw Saw Nan Wei tiah an ko. Hi rul cu a tum ih a thau zet. A kum hi kum 125 hrawng a si ding tiah an zum. Hi saphai cu Shanram lal fanu Saw Nan…\nComments Off on Rul hmin ah Daw Saw Nan Wei ti si / Continue reading →


Thukhantute 21 | Laicianghlim (The Holy Bible)\n<< THUKHANTUTE 21 >>\n1Ciafangin Israel mite in Mizpah ah, “Aisu in khai Benjamin mite nu tuhin kin fenu pe tuh lo i sing.” ti in thukham dun i. 2Ciafangin anite khai Bethel ah kawi ai, ciata ah zanlam tian Bawipa hmai ah um tlang i. Anite khai lungsia ngai in kap tlang ai, 3“Aw Israel Bawipa Pathian, zaimanin Israel ah hetih bangin cang i. Tunnia ah Israel ramah hin pakhat um lo i.” ti in ti i. 4A thangha fangin anite khai zingniu in tho ai ciata ah awlta pakhat sa ai mei thawn taihnak a hlu le remhnak a hlu khiah hlu i. 5Ciafangin Israel mite in, “Bawipa hnenah pawlpuite thawn kawi lo tu Israel hin aisu um i?” ti in ti i. Ziangmanti fangin amahte in Mizpah ah Bawipa hnenah kawi lo tute khiah rek tuh rori in thukham dun i. 6Israel mite in a nau Benjamin manin lungsia tlang ai, “Israel songin hin pakhat khiah bo lio i.” ti in ti i. 7“A taanghnak Benjamin mite khiah aisu nu tuh i? Ziangmanti fangin kinte in kin fenu te khiah amahte nu tuhin pe tuh lo i sing ti in Bawipa hmai ah thukham dun zo i sing.” ti in ti i.\n8Ciafangin amahte in, “Israel hin songin Mizpah ah Bawipa hnenah kawi lo tu aisu um i?” ti in ti i. Cia pumkhawm hmunah Jabesh Kilead mite khiah lo hleng lo i. 9Minungte khiah siar fangin Jabesh Kilead ai umtu aisu khai ciata ah lo um lo i. 10Ciamanin pawlpuite in amahte lakai raalpha ber mi thawng hlai nih khiah, “Feh in, Jabesh Kilead ai umtu mite a veksenin nupang le naupang kawmin vangsau thawn rek tu sio ih. 11Cen pasal hmuah khiah rek tu sio ih. Cen pasal thawn itkhat awng tu nupang khai rek tu sio ih.” ti in thu pe i. 12Ciafangin amahte in Jabesh Kilead ah pasal thawn itkhat awng lailo fenu 400 tawk i. Amahte khiah Khanaan ramai Shiloh ai camp ah kawih i. 13Ciafangin pawlpuite in Rimmon lungpui ai umtu Benjamin te hnenah thu cah ai remhnak thu khiah rel i. 14Ciamanin Benjamin te khai kawi leh ai Jabesh Kilead ai a nung ai khawi hnak fenute khiah pe i. Ikhalselai amahte veksenin pin lo i. 15Ciafangin cia mite khai Benjamin te ca in lungsia i. Ziangmanti fangin Bawipa in Israel hin songah hin khat lawng ruai i.\n16Ciafangin pawlpui upate in, “ A taangtute ca in akontih in nu si nga sing? Ziangmanti fangin Benjamin nupang te khiah rek sio i sing.” ti in ti i. 17Ciafangin amahte in, “Benjamin te in roco tu nai tu seh. Cialo fangin Israel songin hin pakhat pai tuh i. 18Ikhalselai kin fenu te khiah amahte nu tuhin pe thill lo i sing. Ziangmanti fangin Israel mite in, ‘Benjamin te nu pe tu khiah awrsia camhnak ngah tu seh.’ ti in thukham dun zo i.” ti in ti i. 19Ciafangin amahte in, “Kum siar in Shiloh ai Bawipa puai um de i. Cia Shiloh khiah Bethel saklam le Bethel in Shiloh feh hmun lampui ziatlam ah le Lebonah hlanglam ah um i.”ti in ti i. 20Ciamanin amahte in Benjamin mite khiah, “Feh tu i lai, capit vuandum in bawh in, 21cul tuu-ih. Shiloh ai fenute khiah laam tuhin suak fangin, vuandum songin suak tu i lai, Shiloh fenu pakhat ten nu tuhin pom tu i lai Benjamin ramah feh tuu-ih. 22A paa te le a hming paate in kin hnenah aaitam lekhaw amahte hnen ah, ‘Ning kin hio in amahte khiah bawm tuu-ih. Ziangmanti fangin raal teng fangin amahte nu tuhin lang lo i ing. Cen ning mawh lo i. Ziangmanti fangin ning in amahte khiah ning fenute khiah pe lo i si.’ti in ti tuh i ing.” ti in rel i. 23Ciamanin Benjamin mite in ciatih in bawn i. Amahte ca ten in a laamtu fenute khiah amahte minung zah in pom ngah i. Ciafangin anite khai amahte roco hmun ramah tlung ai khuate khai sa leh ai cia khua ah to i. 24Ciamanin Israel mite khai ciafangin ciata in tlungai amahte hin le amahte innkua hnenah tlung i. Ciata in suak ai amahte roco hmun ram ten ah tlung i.\n25Ciatengin Israel ah kumpibawi um lo i. Ciaman in aisu hmuah in amahte in a pha i ti ai ruathnak bangin bawn i.


Pathian Ih Kutsuak Tthabik - Chinland Today Media\nJuly 10, 2009 9:33 pm·0 comments\nPathian in kan ttuan ding hrangih a rak timtuah ciami hnattuan ttha ttuantu dingah Khrih Jesuh sungin kannih cu siam tharmi kan si. – Efesa 2:10\nGrand Rapids ih khuahlan kut thilthiam pawl hmuhnak innpi ah thil phun 5,000 lenglo a um. Siihnih zuksuai, thlazuk (photo) 3,500; pungsan suaimi 1,000, zuksuaimi le kut ih salhmi mizuk 700 pawl an um. Cuih innpi ka ruah tikah Pathian ih kut thilthiam retnak innpi thu ka ruat.\nPathian cu zuksuai thiamzet mi a si ih a sersiammi pawl hi mangbangza an si. Asinan cumi cu a hnattuan tumbik a si lo. Pathian ih hnattuanmi lakah a tumbikmi cu in rundamnak hi a si. Sualnak ruangih mithi kan silai ah A Fapa neihsun Jesuh Khrih thawngin in nungter (Efesa 2:1,5).\nPaul in, “Kannih cu Pathian ih sersiam mi kan si,” (c. 10) a ti. Greek ttong a simi cuih ttongfang ih a sawhmi cu ‘biazai’ ‘kut thilthiamnak ih tuahmi’ ti a si. Pathian ih kut thilthiam retnak innpi cu kawhhran a si ih mangbangza a kutsuak minung tampi kan um.\nPaul in Pathian ih kutsuak kan si vekin thil ttha tuah in Pathian ih duhdawtnak langter dingin in forh. Jesuh in, “Hih thil ttha nan tuahmi ruangah mi in van ih nan Pa an thangtthat ding,” (Matt. 5:16) a ti.\nPathian ih rundamnak le zaangfahnak cu thil ttha kan tuahmi in langter in khawthim sungih um pawl a duhdawtnak khawtleu ah hruaiter in duh.\nI ruuntu cu hla in ka thangtthat,\nA thiisen in i lei;\nCross parah i ngaithiamnak a khen,\nKa leiba a kuan ih luatnak i pek.\nNunnak ih tettikhan theitu cu tettikhan tthabik a si.


Falam-Hakha Karlak Ih Doawknak Ah CNA Ralkap 2 Ih Nunnak Liam – Meifar\nMarch 2, 2022 zingah Falam-Hakha karlakah ralhrang le tualsung mipi humhimtu pawl an kapaw ciamco. Kalaymyo ihsin ralhrang motor 30 hrawng cu Chin ram ah an kaiso. February 24 ah Falam peng an thleng ih February 27 ah Hakha lamah an lan.\nFebruary 28 ah Falam peng, Thlanrawn khua kiangah kahawknak a suak, ralhrang pawlin khualtlawng bike mawng Salai Tuan Nei Sum (23) cu Lungpi khua ah an rak kai ih rapthlak zetin an hrem hnuah an that. A mit an phorh ih a hngawng an at.\nHakha lam ih feh ralhrang pawlin CNA le CDF pawlin an rak kap ciamco, an doawknak ah CNA ralkap pahnih Salai Za Hnin le Salai Van Bawi Bik ih nunnak a liam. An kahawk hnuah ralhrang pawlin Dohthek khua an urkang. (#The Chin Journal)\nRalhrang Pawlin Falam Peng, Taal Khua Kiangah Chinmi Pakhat An That, An Thahdan Cu A Rapthlak


Falam boruak a Sosang, Meithal le Mitthli tlak Bomb an kap - Falam Online Media\nRalkap uknak dodal in February 28 ih duhphorhnak neitu Falam mipi cu palik in warning khal pe ṭhiṭha loin mitthil tlak bomb thawn an kap hlei ah mipathum an kai tiah theih a si.\n“Duhphorhnak kan nei rero lai ah ziinpi kaphnih in palik pawl nih in kulh thluh. Nan tlung lole kan lo kap ding an ti ruangah Gospel biakinn lam ah kan suk.”\n“Cunah khalah in ra thlun thotho ih, Palik pawl cun mipi ṭhekdarh dingin minute 3 caan kan lo pe an ti ve leh warning dang um lo in mitthli tlak bomb an kap cih” tiah duhphorhnak ih telvetu mino pakhat in a sim ih “tutiang, ka mit na khal a reh thei hrih lo” a ti.\nDuhphorhnak ih teltu miṭhenkhat cun mitthil tlak bomb an puah fangah palik in meithal khal an kap. A awn kan thei thluh tiah an sim.\nMitthil tlak bomb ruangih talbuai rero mipi lakin palik in mipathum an kai ih, kaihkhihtuar mipathum cu zamrang thei tawk in vankau ralkap umnak hmun ah an kuat tiah thuthang kan dong a si.\nKaihkhih tuartu mipathum thuthawn pehpar in Salai Thian Uk Thang cun “an kai mi cu Kyaw Kyaw, Bawi Than Cuang le Pa Van pawl an si. Pastor pawl thawn ṭuanvo nei pawl kan biak lai ah palik zung ihsin ralkap umnak vankau ah an kuat”.\nRalkap ṭuanvo neitu kan biak ih a ṭhabikin zohkhen dingin le kutthlak sak lo dingin kan sim. Annih khal in mah le mah kan siih a neembik in an tawlrel ding thu in sim. An luat cih thei dingin kan zuam rero lai” tiah Facebook cahmai ah a tarlang.\n← Nikhat sung lawng ih kaihmi 500 an kim zik ih Chin mino 20 hrawng tel ve\nDaiziar i inn tlung tum Falam Mipi cu palik in Mitthli tlak bomb thawn an kap →\nChin party na vote lole That na si ding in ti – Daw Tin Cuai\nOctober 28, 2020 October 28, 2020 Ni Hnem Sung 0\n74-nak Chin Phunpi Ni Thusuah – CNO/CNDF


Ralhrang Hlasak Zuamawknak Ah Chin Le Kachin Aiawh Ih Teltu An Um – Meifar\nRalhrang pawlin Music Festival tin hlasak zuamawknak an tuah ih zan nazi 9:00 ah MRTV fehtlang in hlasak zuamawknak lai cu an pholang. November 26, 2021 ihsin hlasak zuamawknak hi an thok ih February 11, 2022 tiang an nei ding.\nHimi an hlasak zuamawknak cu February 12 sun ih an tuah ding mi avei 75-nak Union Day hrangah a si. Hlasak zuamawknak ah a pakhatnak ngahtu cu ting 100, pahnihnak cu ting 60 le pathumnak cu ting 40 tin laksawng an pe tum.\nMyanmar ramsung ih ramkulh/ramṭhen 15 ihsin ramkulh pakhat ah mi 3 ciar an poksuak ih minung 45 in hlasak zuamawknak an nei. An zuamawknak ahhin zuam awtu pawl ih hminpum cu an tarlang duh lo ih an hmintawi lawng an pholang sak.\nChin ram aiawh ih zuamawtu pahnih cu Rebecca le Nan Sui tin an tarlang ih an thuhla cipciar cu theih a si hrih lo. Chinmi ngai an si le si lo cu theih a si lo. Kachin ramsung ihsin mi pathum an tel ih an hmin cu AGyon, Arin le N Lun Lun pawl an si. Kachin mipi pawlin zo an si ti an rak zingzoi hngal ih AGyon cu milar pakhat a si ruangah an soisel ciamco.\nAGyon ih hminngai cu Hka Tsaw Wawn Tsaw a si ih 2021 kum ah Kachin ramsung hlasak zuamawknak ah arak tel zo. Cun ralhrang in thuneihnak an lak hnuah mibawmtu pawlkom pakhat ah an hotu a si ih ralhrang pawl ih tuahmi hlasak zuamawknak ah ava telve cu mipi in an soisel zet.\nMRTV in thu an sutnak ah AGyon in, “Ka pate ruangah a si, hlasak zuamawknak picang zet aum ding, na tel kem? tin in ra sut ih hlasak lam hi ka paih zet ruangah ka tel” a ti. Tualsung mi pakhat in, “Hlasak thiam pawl hi an pumcawm awknak hrangah hla an sak ṭheu cu ka theithiam, asinan tulai kan dinhmun ah mipi pawl harsatnak pe rerotu ralhrang kuthnuai ah hla ava sak ih zuamawknak ah a telve hi cu a diklo, a tel ding hi a si lo nan” a ti.\nFa An Neih Hnuah A Hmelse Thluh Ih A Pasal Hnenah, “Kan Ṭhenaw Men Kei” A Ti, Asinan A Pasal Ih Thiltuah Hi >>>


Surbung Tlang Vanzam Ṭumtual An Hnawl; Riruang Tlang An Hril Cuang Pei Maw? - Chinland Today Media\nSurbung Tlang Vanzam Ṭumtual An Hnawl; Riruang Tlang An Hril Cuang Pei Maw?\nMarch 26, 2014 11:50 am·4 comments\nChin ramkulh Falam Peng Surbung Tlang ih vanzam ṭumnak saknak ding hrang a cozah cun tuikum sung ih sak dingin sumpai budget a tuahsak hrihlo tiah thu theih a si. 24 March, 2014 Rampi rorel innpi ih an thurelnak ih an relcatnak ah Surbungtlang Vanzam ṭumnak hrang ih sumpai tuahsak ding mi cu riruang tuah a si hrihlo tiah thuhla theifiang tu hmintarlang duhlo cun a sim.\nChin ramkulh ih vanzam ṭumtual an sak tumnak thu ah Chin ramkulh peng khat le peng khat karlak ih hmuhthiam awklonak, a sezawng ih ramthukhel thawi doawknak a suak thei pei maw ti cu khawruah harza pakhat a si.\nChin ramkulh ih vanzam ṭumnak ding hrang Falam khawpi ihsin peng 7 a hlatnak Surbungtlang ah maw lole Hakha khawpi ihsin peng khat tluk a hlatnak Riruagn tlang ah maw Lole Singsin ah a tuah ding? Tedim le hmun dang ahteh an zoh bet in thuhla an tuahbet bet pei maw theih a si hrih lo.\nsurbungtlang vanzam tumnak fehvai lai\nSurbungtlang vanzam ṭumnak hrang tharthawhnak hi 24.10.2012 ah Pyithawngsuh level ih thlah mi Myanmar air line ih Expert Engineering U Thant Zaw Moe ih hohatnak in palai ( 7 ) pawl in Falam vanzam ṭumtheinak ding vehvai (Survey) tuahnak an nei.\nMarch 7, 2014 ah khal Chin ramkulh khawlipi Hakha ihsi peng khat tluk a hlatnak Riruangtlang ah Vanzam ṭumtual saknak hmun le hma pawl U Tinh Lwin Oo le a kaih hruai pawl cun an neiih an lung kim zet thu khal theih a si.\nNovember 17, 2013 lai ah Pyituh Hludaw Nayak ah Thura U Shwe Man le Hakha mipi pawl an tonawk laiah Chin ram ih vanzam ṭumak hmun a thar ih tuah hnakin a hlan ih a um cia mi Singsin Vanzam tumnak cu remṭhat dingin an rak ngen ve dah.\nHi Singsin Vanzam ṭumtual hi 1983 lai ah Myanmar Transport Ministry ihsin Wunkyi Thura Saw Phy ih a rak onsak mi a siih Paletwa-Sittwe khua hrang vanzam fate a rak zam. Hi vanzam ṭumnak hi Jet Vanzam ṭum thei dingih tuah a sizo nan tutiang hmansal cu a si hrih nawn lo.\n16 October 2013 ah Chinland Post cun, International City Airline Organization sungtel lak ihsin zingzoitu pawl hin Surbungtlang hi Chin ramkulh hrangah a awm bik a si tiin an rak ti thu le hi hmun ram saknak ding hrang budget 200 million, 2013-2014 ih sak dingin le kum thum sung sak a si ding thu, Central Government hnenah sumpai khal dil a si zo thu a tarlang.\nJanuary 30, 2014 ah ṭuanvo neitu rampi director U Kyaw Soe le Engineer dangdang pawl zohfelnak an nei sal ih February 27, 2014 ah khal Surbungtlang ih vanzam ṭumtual cu Myanmar ram u-saungyi-vaunkyi ihsin Ṭin Naing Htun le a ho pawl in zohfelnak an rak nei salih an lungkim zet tiin thu theih a si.\nMyanmar Rampi a thlengawk tiih thuhla um ihsin tlangpar mi pawl hrang vanzam ṭumtual tuah a si ding ti a um. 2013-2015 ah Vanzam tumhmun (3) pawl Kachin ram Naung Man, Rakhine ram Man Aung le Chinram ih Falam Surbung tlang Air field pawl sak an si ding tiin Vanzam zung Director U Tin Naing Htun in a sim timi Ayerwaddy website cun an rak tarlang.\nChin mi lakih Vanzam mawngtu Australia Rampi ih zirsuak Steven R Sunthang MBA (Aviation Management) cun Chin ramkulh ih vanzam ṭumnak ding thu thawn pehpar in ‘Chin ramkulh ihh Vanzamtumnak ding hmun ṭha ih ka ruahmi pawl cu Teddim khua luhhlan mual, Rih khawdar khawhlun mual le Surbungtlang an si.’ a ti.\nHi tiih a tinak san khal ‘Cost and Benefit analysis tuah tikah, Teddim ahcun cozah in Airport a tuah duh ding ka zum lo; Kalaymyo airport thawn a nai aw tuk. Rih Khawdar khawhlun khal ah an tuah ding ka zum lo. Ziangahtilen, upa khualtlawnnak ding Haka khawpi thawn a hla aw tuk. Sumdawnnak ahcun Rih Khawdar cu a thabikmi cu a si.’ tiin Vanzam Ṭumnak le Chinram Dinhmun timi ah a tarlang.\n‘Ziangah Hakha thawn nai aw dingin Haka khawpi kiangkap ah an tuah lo timi thusuhnak a um thei. Geographical location kan zoh asilen Haka khawpi kiang ih Rung tlang ruangah Haka khua thawn peng 20 kiangkap ah Pilot pawl ih ṭum duhnak hmun pakhat hman a um lo.\nSurbungtlang hi Hakha thawn a nai aw zetmi Falam peng sung ih um hmun asi. Curuangah, Surbungtlang ih an tuah ceng lo ahcun Kalaymyo Airport hman rero ding an duh sawn ding. Political pressure a tamtuk ih Haka kiangkap ih an tuah thotho asilen, hman lemlomi airfield fangfang ah a cang thei.’ ti khal in a hmuhnak a rak sim dah zo.\nMyanmar rampi a cozah hin Chin ramkulh ah vanzam ṭumnak a sak tum ngaingai lo ruangah teh asi pei maw? Chin ramkulh Falam peng ah simaw Hakha peng ah simaw Mindat, Kanpalet, Tedim…. khawitawk ih a um ding khal a sile Myanmar rampi acozah Central Government hi a rang lam ih a tawl rel ding hi a phu a si tiin ka ruat.\nChin Affair Minister le Chin Minister pawl hin hi thu thawn pehpar in lungkhat pu ih hmalaknak an neih lo a si ahcun khawitawk hmun hmanah um lo in Chin ramkulh hrang ih vanzam ṭumtual kan hloh mai ding ti hi ka thin i phang tu a si.#\nSurbungtlang Vanzam Ṭumnak Hmun Tharthawh Sal\nChin Ramkulh Vanzam Ṭumnak Hotu Lubik In Vehvai\nSurbungtlang Ah Vanzam Ṭumnak Ansak Thok Thlang Menthei\non March 26, 2014 at 8:28 pm\nMaybe, Salai Vante or Vanpi is just a loser. By the way, there is no dirty politic from the Hakha people. As long as you have loser’s mentality, you will always lose. Hakha people do not need to talk about the airport. It will come to Hakha. It is what it is.\nLai mikan lung rual zet atual ngai ngai .Ziang ah ti le U Ni Win Socialism san ah, CHIN mi hrang ah budget an pek ih LAI mi pawl pakhat leh pakhat kanlung arual lo ruang ah LAI mi pawl budget cu ngah nawn lo in kawl sozah pawl hnen ah kir sal asi. Curuang ah kan lung arual lo ah cun CHIN RAM ah khoi tawk hman ah Airport an tuah nawn lo ding asi. \_\non March 28, 2014 at 9:05 pm\naziang si khal le falam upa hotu pawl cang vai an cu an ttul\nmipi in khal kan thu ngai lai tong kan ti le hakha nih kan mah kan si an ti\nchin tong kan ti ih tu ah an chin tong lala\nvanzam tual kan ti an ti ve\nhi pawl hi falam in zuam in neh sawh nautat tla abang ziang siar lo tla abang\nmai kheng sung sa mi kan peek kem\non March 31, 2014 at 8:35 pm\nFalam pawl , Hakha pawl nih an in zuam cawh huam nem man hna loh ! Nan mah buai in pei nan buai peng ko hi! A ho nih dah vanlawng tual hi Falam tuah hlah uh , Hakha ah tuah ko uh a ti hna , kawl pawl nih Hakha ah a hmun an zoh a si ah cun , Hakha mipi nih an rak lawmh ding a si ko , Kawl pawl nih Laimi an kan nawnnawk timh bia zong a si Khomei , nan thinlung put hi tluangtlam te nan Chiah lo I , nan I rem lo ah cun , thluahchuah cu nan hmu kho maw ?


Tuivang Holy Bible Rom 16\n1 Kenkhrea khaw thlangboel a tyihzawih na ak awm nangmih ingkaw kaimih a ci nu Fobi ce ym law lah uh. 2 Anih ce Bawipa awh thlakciimkhqi amyihna do law unawh, nangmih a venawh kawng ang syt bawmnaak ce pe law uh, anih ing thlang khawzah ce bawm hy, kai awm ni bawm hy.\n3 Cei 18.2.Jesu Khrih awh a bibi pyi Priscilla ingkaw Aquila ce kut tlaih law uh.\n4 Kai aham a ni hqingnaak dy dun hy nih. Kai doeng am nawh Gentel thlangboel boeih ing cekqawi ak khanawh zeelnaak ta uhy.\n5 Cekkqawi a im awh a mik cun thlangboelkhqi awm kut tlaih law uh.\nKa pyi Epenetus ce kut tlaih law uh, anih ce Asia qam khuiawh lama cyk na Khrih ak cangnaak na awm hy.\n6 Nangmih aham thatlawh doena bi ak bi Meri ce kut tlaih law uh.\n7 Thawngim kang tlaak pyi haih ka cakaw qawi Andqonikas ingkaw Junias ce kut tlaih law uh.\nCekkqawi taw ceityihkhqi anglakawh thlang ing sim nawh, kai hlanawh Khrih awh awm hawh hy nih.\n8 Bawipa awh ka lungnaak Ampliatas ce kut tlaih law uh.\n9 Khrih awh bibi pyikung Urbanas ingkaw ka pyi Staki ce kut tlaih law uh.\n10 Noek a dak na awm hlai hy ak cek khak, Apelles ce kut tlaih law uh.\n11 Ka cakaw na ak awm, Herodion ce kut tlaih law uh.\nBawipa awh a mik awm Narkisa ipkhui ce kut tlaih law uh.\n12 Bawipa awh bibi ak cak nu qawi, Trufena ingkaw Trufosa ce kut tlaih law uh.\nBawipa awh bibi ak cak, ka pyi nu Persi ce kut tlaih law uh.\n13 Marka 15.21.Bawipa awh tyk na ak awm Rufa ingkaw a nu, kai a nu na awm awm lawt hy, anih ce kut tlaih law uh.\n14 Asunkhqita, Flekon, Herme, Patqoba, Herma ingkaw koeinaakhqi ce kut tlaih law uh.\n15 Filloka, Julia, Neria ingkaw a koeinu,\nOlimpas ingkaw cawh ak awm thlak ciimkhqi boeih ce kut tlaih law uh.\n16 Pynoet ingkaw pynoet ak ciim mawknaak ing mawk qu lah uh. Khrih thlangboel boeih ing nangmih kut ni tlaih khqi uhy.\n17 Koeinaakhqi, nangmih anglak li awh phek a bonaak sai nawh nami cawng ing ak kalh na nangmih lam anik kangkhqi awh ce nami ngaihtaak aham ni ngaih khqi nyng. Cemyih ak thlangkhqi ce qei uh. 18 Cemyih ak thlangkhqi ing ningnih a Boei Khrih a bi ce am bi uhy, a mimah ak phoen phyinaak aham ni bi a mi bi. A mi pauthainaak ing thlang kyih am cah unawh kaw amak cak thlangkhqi ce thai na uhy. 19 Thlang boeih ing nangmih ak awingainaak ce za hawh uhy, cedawngawh nangmih ak khanawh zeel soeih nyng; cehlai them leek awh cyih nami taak aham ingkaw them amak leek awh ce ikaw amak sim amyihna nami awm aham ngaih nyng.\n20 Roepnaak Khawsa ing Setan ce nami khaw ing ni neet sak khqi bit kaw. Ningmih a Bawipa Jesu am qeennaak ce nangmih a venawh awm seh.\n21 Cei 16.1.Ka bibi pyi, Timote ing nangmih ce kut ni tlaih khqi uhy, ka cakawkhqi Lukia, Jason ingkaw Sosipater mi ingawm kut ni tlaih khqi uhy.\n22 Ve ca ak qeekung kai, Tertia ingawm Bawipa awh kut ni tlaih khqi nyng.\n23 Kai ingkaw vawh ak awm thlangboel toek nawh ak khuut ak hlepkung Gaia ing kut ni tlaih khqi uhy.\nKhawk bau khuiawh kaw qangpui bibinaak ak hquikung Erasta ingkaw kaimih a naa Kuarta ing kut ni tlaih khqi uhy.\n24 Ningmih a Bawipa Jesu Khrih am qeennaak nangmih a venawh awm seh. Amen.\n25 Kai ing kak kqawn law awithang leek ingkaw Jesu Khrih akawng kak kqawn lawnaak ak caming nangmih anik dyih sak khqi thaikung ing, ni hu ben kum khawqyt khuiawh thuh na ak awm awi hyp ce, 26 tuh awhtaw kumqui Khawsa ak awipeeknaak amyihna tawnghakhqi ak cauk awh dang sak hawh hy, qam boeih thlang ing cangna unawh anih ak awi ce a ming ngainaak aham – 27 ce Khawsa ak cyi doeng a venawh Jesu Khrih ak caming kumqui dy thangleeknaak awm seh! Amen.\n16:3 Cei 18.2.\n16:13 Marka 15.21.\n16:21 Cei 16.1.


“Thangthat sunlawih tlak” Khui A Rei Hlan Ah Suak Ding - Chinland Today Media\n“Thangthat sunlawih tlak” Khui A Rei Hlan Ah Suak Ding\nAugust 13, 2009 11:13 am·1 comment\nKan Chinmi lakih Pathian thangthatnak hlasak thiam hminthang, ‘khawvel hla phunkim saknak men ahcun Bawipai pekmi ka aw hi ka hmang sianglo’ tiih Pathian hrangih a aw lawng siloin a nunak tiang a rak hlan awtu Lainu Mai Far Men Par le a unau dang pawl thawi an sak thar mi khui thar Thangthat Sunlawih Tlak ti micu a rei hlanah mipi hnenah tlangzarhnak neih a si cing ding.\nHi hla hi USA hmun then khat ah cun ngaitheih in a um zo nan mipi hnen ih tlangzarh nak cu neih a si hrih lo thu le a rei hlan ih zemsuah a si ding thu Salai S. Lal Hu Lian cun CT palai hnenah a sim.\nCD men lawng si lo in VCD zuknung zoh thei dingtiang khal ih tuah an tum thu khal hlasak vetu Mai Abigail Zar Lam Zing cun a sim. Thangthat Sunlawih Tlak khui hi Mai Far Men Par le a unau pawl in Pathian sunlawihnak ah le an duhdawt zet mi an nu Bil Nei Thluai sunlawihnak ih an tuah mi a si.\nHi hla hin Pathian sunlawinak le thlawsuahnak a ngaitu pawl ih an co theinak ding khal an duhsak thukhal Mai Abigail cun a sim bet. A ngaizo tu pawl khal cun tulai thangthatnak hla ah cun Pathian ih a thluasuah thu le ngai a hah dam thu an sim.\nThangthat sunlawih tlak khui sung ih hla pawl\n* Thang That Sunlawih Tlak\n* Ni Suak Mawite\n* Lung Thin A Kek Kuai\n* Fa Hniang Hrang Nu Tling\n* Bawipai Hrang Ah\n* Bawi Pai That Zia\n* Kan Pi Pu Tual Rawn\n* I Hmang Hram Aw\n* A ThiangHlim\n* Kan innsungsang Hrangah\n* Bawmtu Nai Bik\n* Ka Nui Dawtnak\n* Bawipai Rem Ruat\nHlasaktu Pawl & Pehtlainak\nMai Far Men Par (Pari) farmerpar@gmail.com\nMai Khuah Pek Awi (Awite) awite2009@gmail.com\nMai Ram Lawng Thluai @ Ramte ( tlei san)\nSalai S Lal Hu Lian (Liante) lianisaac@gmail.com\nMai Abigail Zar Lawm Zing (Zing Bawih) abigailbawih@gmail.com\n** Khui a cahduh pawl hrangah**\nRev. Nehemiah Sui Nei Piang (suineipiang@gmail.com) hnenah cah theih a si.\nRam sung – 1500 Kyat\nKha Mi Caan Kha\non August 15, 2009 at 4:47 pm\ne….. ka sungte pawlin in va sim ve lo ha ti?\nnu Par,nu Ram,nu Awi ti loh nau le a si mi Hu Lian le Zingboih tla inn an rak bawm thei i Bawipai thatnak siar cawklo a si hi ti pu Sui Nei Piang!


Kawlram Thawngtla Pawl Thawngtlak Kum ThumSak - Chinland Today Media\nKawlram Thawngtla Pawl Thawngtlak Kum ThumSak\nJanuary 3, 2012 5:44 am·0 comments\nBBC | January 3\nKawlram in zalennak a ngahnak kum 64 a kim cam lawmnak cu Kawlram cozah lam cun caan tha ah hmang in Kawrlam thawnginn hmuahhmuah ih thawngtla pawl hmuahhmuah thawngtlak kum timal saknak ni sunglawi ah an hmang.\nKawlram president U Thei Sein cun Kawlram thawnginn hmuahhmuah ih thawngtla tang lai pawl hmuahhmuah cu thawngtlak kum thumsak an si thu January 2, 2012 ah phuang.\n“Kawlram cozah thar cun thawngtla thenkhat cu kan dungnai te ah a rak suah zalen zo ih Kawlram thawnginn ih thawng kum reipi sung rak tang zo pawl, kum thumsak theih zumum lo pawl le ramthukhel ruangih thawngtla thenkhat tanglai pawl suah an si lo ah cun ram remthatnak thu ah siseh ram sung um hman pawl kawmkhawmawknak thu ah khal siseh hlawhtlinnak a um taktak thei lo ding” ti ah Amyota Hluatdaw palaik, Dr. Myat Ngia Nah So ih a rel.\nKawlram mipi, ramtukhel ruangih thawngtlak tuar sung le kua le Kawlram ih party tintian pawl cun Kawlram president U Thei Sein hnenah thawngtla pawl suah zalen ding ah ngennak an tuah nan ramthukhel ruangih thawnginn sung ih kum 65 um ding ih a thu relcatsak a si mi Ko Min Ko Nein vek hrangah cun kum 30 bak thawngtlak kum thumsak a si lo ding ruangah thawngtla thenkhat cu suak thei lo in thawnginn suangah an nun an hmang liam a zum um lai thu khal Dr. Myat Ngia Nah So cun a rel bet.\nKawlram parliament lam ih thuneitu thenkhat pawl cun Kawlram cozah le president hnenah thawngtla pawl suah zalen ding in ngennak an tuah mi cu parliament in thawngtla pawl suah an si le si lo ding thuah thuneihnak an neih lo ruangah an thu ngenmi cu ngaihtuah that sak leh ding lawng bak cu ti thei taktak an neih lo ruangah thawngtla kum thum sak ding cu cozah kut lawng ah a um lai thu khal a rel tel bet.\nKawlram Cozah In FDB Le Ramleng Um Democratic Organization Pawl Ramthu Relpi Ding Ah Sawm\nU Thei Sein Ih Ram Remthatnak Fehpimi Kawlram Ralkap Pawl In Pawmpi\nUSDP In Ram Mipi Ih Duhdan Hawl


Kalaymyo Ah Tlawng Saya/Sayama Pawl Umnak Inn An Urkang – Meifar\nKalaymyo Ah Tlawng Saya/Sayama Pawl Umnak Inn An Urkang\nJune 4, 2022 admin Lawrkhawm 0\nKalaymyo, Indaingone veng, No. (9) Basic Education High School sungih um saya/sayama pawl umnak inn cu June 2, 2022 zan ah an urkang.\nVengsung mi in, “Zan nazi 10:00 hrawngah mi pahnih an ra ih an urkang. Tlawnginn kiangih um mipi pawlin a caan kelin an thelhmit thei. Zo pawlin an urkang ti cu kan thei lo, himi tlawnginn cu vengsung mipi pawl sumpai thawhkhawm ih sak mi a si” a ti.\nMay 29 zingpit khalah Sanmyo vengsung ih um No. (8) Basic Education High School cu urkang a si. Kalaymyo ramsung ah nauhak tlawnginn 38 aum ih tuikum ah nauhak tlawngkai dingin hmin pe 8,559 an um.\nThudang: Ralhrang Pawlin Tedim Ah CDM Tuah Zrihtu (2) An Kai\nChin State, Tedim, Sakaw vengsung ih um CDM tuah zirhtu pahnih cu June 3 sun nazi 2:00 hrawngah ralhrang pawlin an va kai. An kaihmi pahnih cu middle school zirhtu an si, ralhrang pawl cu motor 2 in an va feh ih thusut ding aum tin an hruaisuak.\nVengsung mi in, “An innsung ah an va lutchilh ih thusim ding aum tin ralhrang pawlin an hruaisuak. Ralhrang ṭhenkhat cu uniform an hruh lo ih mi pangai vekin an um, khuitawk hmun ah an hruai ti kan thei lo” a ti.\nRamlak Ah Thailand Mi Mithi Ruak An Hmu, Myanmar Mi 100 Lenglo An Kai\n“Tlawnginn Siatsuahtu Pawlkom Cu Kan Cohlang Lo Ding” Tin NUG In Thu An Suah


Tui Season Champions League Ih Champion Zum Bikmi Lole Rating – Times Of Chinland\nTui Season Champions League Ih Champion Zum Bikmi Lole Rating\nTui season champions league zuamawknak khal sungsuak pawl lek theh zo a si ih quarter final dinhmun thleng zo in a sosang vivo.Sungsuak dinhmun ah team tha zetzet Real Madrid ,PSG ,Atletico Madrid le Bayern munich pawl kan rak thlahliam zo ih team 8 lawng an taang thlang.\nPremier league ihsin team 4 Man United ,Man City ,Liverpool le Tottenham pawl in quarter final an lut thei ih Laliga ihsin team khat Barcelona vial in quarter final an lut thei.Serie A ihsin Juventus ,Netherlands ihsin Ajax le Portugal ihsin Porto pawl cu tuitum champions league zuamawknak ih quarter final lut pawl an si.\nHimi team 8 lak ihsin tui dinhmun ih champion zum bikmi lole ranking dinhmun tarlang a si ih Rating sang pawl cu quarter final khalah an harsa lo ding ti ih zum deuhmi le tui season champions league ih an sulhnu khal zoh tel a si.\n1.Barcelona ( Rating 10/10 ) – Tui dinhmun ah Barcelona cu Rating sangbik ih ret an si ih Champions league tlunah Laliga le Copa del rey cawi thei khal an si.\n2.Liverpool ( Rating 9/10 ) – Sungsuak dinhmun ih Bayern Munich dawisuaktu Liverpool in Barcelona an thlun ih Premier league khal an beisei lai.\n3.Man United ( Rating 8/10 ) – Coach thar thawn lek thazet le khualkhua ih PSG neh theitu Man United khal Rating 3nak ah an um ve ih Solskjaer thawn thilmak an tuah thei zumtu an tamzet.\n4.Man City ( Rating 7.5/10 ) – Pep Guardiola thawn Champions league ih champion tumzet Man City khal an lek thazet nan,tonteh an nei lo thawn tuhrih ahcun Rating 4nak ih retmi an si.\n5.Juventus ( Rating 7/10 ) – C.Ronaldo thawn Champions league ih Champion tumzet Serie A lal Juventus khal sungsuak dinhmunah ah ropi zetin an come back nan,Rating 5nak an si hrih.\n6.Ajax ( Rating 7/10 ) – Sungsuak dinhmun ih thilmak tuahtu le champion lai Real Madrid dawisuaktu Ajax hi tleirawl thawn thazet ih thuam mi team an si ih Rating 6nak ah an um.\n7.Tottenham (6/10 ) – Premier league club Tottenham khal quarter final cu hahdah zetin an lut nan,champion zum ciamco mi an si hrih lo.\n8.Porto ( Rating 4/10 ) – Portugal club Porto hi tui tum champions league quarter final lut lakih champion zum lo bikmi lole Rating niambiik cu an si.Asinan,mi tampi theih lomi cu Porto hi group dinhmun ihsin lek thazet an si ih sungpuai an rak nei lo.Sungsuak khalah Roma paltlang in quarter final an rak lutih 1987 le 2004 ah an rak champion zo.\nEurope League Ah Arsenal An Come Back Ih Khualkhua Ah Chelsea An Puak\nChampions League Sungsuak Dinhmun Ih Record Ropi & Cephnep


USDP MANDALAY OFFICE DAPTU POLICE PAWL KAIH AN KAI – Thechinlandtoday\nUSDP MANDALAY OFFICE DAPTU POLICE PAWL KAIH AN KAI\nadmin August 5, 2021 Leave a Comment on USDP MANDALAY OFFICE DAPTU POLICE PAWL KAIH AN KAI\nMini, August ni 4th zan lam ah khan Home Ministry thupek bawh zuiiin Mandalay region USDP office lutsuahih puak thei leh mi kaihnakih tel Manday regional police department-ih deputy Chief Police officer 1, police officer 2 leh police dang 28 cu Special Investigate Department lamin an kai tiah theih a si.\nCutiih an kaihnak san cu Home Ministry lam thupek a si ih, police department-mi pawl cu eiruk thuhlaah an hnamhnawih awk ruangah leh police dan an bawhsiat ruangah special investigation department lamin an kai ih, cu police-pawl cu thu sut fiangnak an neih thu, Mandalay regional Police Chief Officer Sein Lwin cun a sim a si.\nMini zanlam nazi 4 hrawngah Mandalay region USDP office-ih party member te leh party Chairman, police pawlin an kai cu thil tihsual an nei lo tiin, suah sal an sih thu theih a si ih, An kaihsak mi puak-thei bomb 400 khal neitu nei lo bomb a si thei thu special investigation department lam cun an sim a si.\nṬHIAN CHHAN THIH NGAM NAUPANG HUAISEN LALRAMLIANA’N A ṬHIANPA A CHHANCHHUAH DAN →\n← CHINA RAMIH QUARANTINE CENTER IH LUT MYANMAR MI PAWL AUGST NI 1 EI DING AN DAWNG NAWN LO


China ngakaai Laawng Vuur ret nakah Mithi ruak an sar | Falam Online Media\nChina ngakaai Laawng Vuur ret nakah Mithi ruak an sar\nJuly 10, 2020 admin\t0 Comments crime\nChina ngakaai laawng vuur retnak sungah miruak pakhat an hmu thu Indonesia palik pawl in an phuang.\nHmin phuang duhlotu mi pakhat in an umnak lam ih laawmg feh mi sungah mithi ruak a um tin palik pawl hnen ih report peknak a um zarah palik pawl in laawng pahnih an kham ih cuih lawng sung vuur retnak ah mithi ruak an hmu a si.\nMithi cu kum 20 vuakvel mi tlangval a siih Indonesia mi a si. Ataksa umdan ahcun nasa zetin hrem hnu ah vuur umnak sungih retmi a bang tiin palik cun an ti.\nPalik ṭuanvonei pakhat cun,”mi pakhat ih thuthang in pekmi vekin kan rak bawh ih laawng pahnih kan kham. Laawng pakhat sawn ih vuur retnak Lu Huang Yuan Yu 117 sungah vuak le hremnak hmapee khat ṭheh mi mithiruak cu kan hmu.\nIndonesia mi a siih kum 20 vuakvel hrawng a si ding. Ataksa umdan ahcun June thlacem lam hrawng ihsin vuur bawm sungih retmi a bang” tiin a sim.\nTuah, laawng parih hnaṭuantu China, Indonesia le Phillippine ram mi pawl cu palik pawl in thusutnak an nei rero lai a si.\nAsia ngakai laawng tamzet ah hremawknak, sal bang ih sawrawknak a um ṭheu ih thatawnak tiang a suak ṭheu. Tiisung ih an hlawn mi mithi ruak khal, nitinten sar ding a um ringring.\nJune thla khalah China ngakaai laawng ah sal vekih hman mi Indonesia mibur an tlansuak ih ngakaai pawl in an bawm. An simvek asile hna an ṭuannak ah paisa khal an ngah lo. Ei le in ding khal ṭhitha in an pek lo bet hlei ah an damlo a si le hrem an tuar sinsin ih an thi tikah hnawmhne men bangin tiisung ah an hlawn a si.\n← Myanmar President in Surbung vanzam tualrawn ṭuanpeh lawlaw dingin Fial\nPu Trump le Madonna karlak ih Thuthup →


Taung-Gyi Khua Mi Milian Nupa In An Neihmi Sumsaw Mipi A Hlu – Chuncha News\nJuly 26, 2021 Chuncha Comments 0 Comment\nTaung-Gyi Khua Mi Milian Nupa in An Neihmi Sumsaw Mipi A Hlu: Taung-Gyi (တောင်ကြီး) khua mi Milian pa Sai Hung Phah le a nupi Nan Hlah Yin in Taung-Gyi Khua in putar, pitar kilkhawinak, nu le pa neilo nauhak kilkhawinak hmun le siatni ih mi tuamhlawmtu le mino pawlkom siatni tuamhlawmtu pawl hnenah an neih sumsaw pawl an pe.\nHi tei’ nupa hi tipithuanthum ih feh lawngpi nei an si ih Korea ram Seoul khuapi ih um an si. An nupa in an suahsemnak Taung-Gyi Khua ih siatni tthatni tuamhlawmtu pawlkom pawlah tuihlan ihsin sumpai an rak hlu ttheu. An nupa hi fate an neilo ih mipi vantlang hrang ah an sumsaw hi an pe theu.\nTuittum an hlu mi khal sumpai ting thawngsawmnga le thawngnga le sui cuai 55 a suahsemnak Taung-Gyi khua ih an hlu mi a si. Hitluk ih a hlu tam mi hi Myanmar ram ah a um hrihlo. By Micheal Thang/ Crd-taung-kyi-newsmedia


DWM055WDB Danby Danby 1.7 cu. ft. Washing Machine WHITE - Filco Superstore


Falam Puaipi Hlapi “FALAM” In Chin Mi Santhuanthu Ah Hminsin Thar 3 Tuah - Chinland Today Media\nJanuary 26, 2017 11:59 pm·0 comments\nFalam puaipi hla “FALAM” timi cu Chin mipi hnenih tlangthan a si veten Chin Santhuanthu ih hminsin thar 3 pawl a tuah cih. Hi hminsin mi pawl hi Chinland Today Page ta le mah bulpak ih rak tuahmi pawl bet cih ih ngan mi a si.\nNikhat Thu ih thlirtu neitambik:\nHi “FALAM” timi hla hi January 24, 2017 siimlam 6:06 (EST Time) ih thlah mi a si. Thlah a siih nikhat a kim hlanah thlirtu mi 15000 lengkai an um cih. Chin santhuanthu ah hla fingkhat rori nikhat sungih ngaitu neitambik a si. Tutiang Chinland Today Page ih zohtu cu 24700 (24.7K) a siih bulpak dang pawl kom cih cun 30K tluk in an zoh zo a si.\nFacebook ihsin Chin mi LIVE an thlah theumi pawl ih ngaitu tam pawl in 10000 thleng khal an um ko nan, hlafingkhat ah hitluk ih ngaitu tam a um lo.\nSHARED Tu Ngahbik:\nChin mi pawl khal in santhar Social Network thlarua in nasaten in ciah ve ih Facebook ih Catha le thilthupi pawl cu SHARED tuahnak cang kan thiam vivo.\nThuthang, Video le thilmak dangdang Chin mi pawl ih Shared Cio mi lakah hi hla hi Chinland Today Page ihsin ni thum ah SHARED tu 596 a nei zo ih a dang pawlthawn kom cih in 700 lengkai a nei.\nMyanmar Rampi Huap Chin Mi Hlalam Ih Hminnei Tel Tambik\nMyanmar Rampum Huap hlasak zuamawknak Ein Met Soon Ya nghatu David Lai, Dika, Myanmar rampi leitlun ramtam huap ih hminnei tertu Mai Kimmy (Mai Makim), Myanmar ram Rock Band ropi bik Iron Cross pawl hnen ih hlasak ban rampi theih milar Mai Sung Tin Par, Chin mi santhar mino pawl ih an uar bik mi lakih mi cungcuang Salai Israel VSL pawl an tel.\nHla ngai hrihlo pawl hrang:\nSalai John LSL\nMai Sung Tin Par\nBand : Desert Rose Band\nGuitar – Cung Awng\nKB – Mungpi\nBass – Avan\nDrum – Bo Tauk\nMixing : Bawi Thae\nFacebook Page : https://www.facebook.com/ChinlandTodayMedia/?hc_ref=PAGES_TIMELINE&fref=nf\nFacebook Messenger Hmangtu Million 500 Kim